
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 713 

13 Μαΐου 2004 


ΑΠΟΦΑΣΕΙ Σ 

Αριθ. Φ.30300/9401/400 

Μετατροπή του κλάδου πρόνοιας του Ταμείου Ασφαλίσε- 
ως Προσωπικού της Ασφαλιστικής Εταιρείας «Η ΕΘΝΙ¬ 
ΚΗ» σε Ν.Π.Ι.Δ. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 20 του άρθρου 6 του Ν. 
3029/2002 (Α' 160) και της παρ. 7 του άρθρου 22 του 
Ν.3232/2004 (Α' 48). 

2. Το Π.Δ/γμα 81/2002 «Συγχώνευση των υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (ΦΕΚ57 Α.). 

3. Την 80015/22.4.2004 (ΦΕΚ 598/Β/22.4.2004) κοινή 
απόφαση του Πρωθυπουργού και του Υπουργού Απα¬ 
σχόλησης και Κοιν. Προστασίας «Ανάθεση αρμοδιοτήτων 
στους Υφυπουργούς Απασχόλησης και Κοιν. Προστα¬ 
σίας». 

4. Την 14650/ΔΙΟΕ85/04 (519,Β)Υ·Α. «Καθορισμός αρμο¬ 
διοτήτων των Υφυπουργών Οικονομίας και Οικονομικών». 

5. Την άποψη της Δ/νσης Αναλογιστικών Μελετών της 
Γ.Γ.Κ.Α., που διατυπώθηκε στο 3459/46/18.2.2004 έγγρα¬ 
φό της, ότι πληρούται ο σκοπός για τον οποίο συντάχθη¬ 
κε η αναλογιστική μελέτη του Ταμείου Ασφαλίσεως Προ¬ 
σωπικού της Ασφαλιστικής Εταιρείας «Η ΕΘΝΙΚΗ». 

6. Τις απο 21.8.2003 και 2.2.2004 αποφάσεις του Δ.Σ. 
του Ταμείου Ασφαλίσεως Προσωπικού της Ασφαλιστικής 
Εταιρείας «Η ΕΘΝΙΚΗ» καθώς και την απο 29.1.2004 από¬ 
φαση του Συλλόγου Υπαλλήλων ΑΕΕΓΑ «Η ΕΘΝΙΚΗ». 

7. Το γεγονός, ότι η πρόσθετη δαπάνη από την μετα¬ 
τροπή αυτή, η οποία δεν προσδιορίζεται επακριβώς βα¬ 
ρύνει αποκλειστικά και μόνο τον προϋπολογισμό του νεο 
ιδρυόμενουΤαμείου, αποφασίζουμε: 

Α. Την μετατροπή του κλάδου προνοίας του Ταμείου 
Ασφαλίσεως Προσωπικού της Ασφαλιστικής Εταιρείας 
«Η ΕΘΝΙΚΗ» σε Ν.Π.Ι.Δ. 

Β. Εγκρίνουμε την εκπονηθείσα απο 25.7.2003 αναλογι- 
στική μελέτη του Ταμείου Ασφαλίσεως Προσωπικού της 
Ασφαλιστικής Εταιρείας «Η ΕΘΝΙΚΗ». 

Γ. Εγκρίνουμε το καταστατικό του νέου φορέα που έχει 
ως εξής: 


Άρθρο 1 

Επωνυμία - Έδρα - Σφραγίδα 

1. Ιδρύεται αλληλοβοηθητικό Ταμείο πρόνοιας με την 
επωνυμία «Αλληλοβοηθητικό Ταμείο Πρόνοιας Προσωπι¬ 
κού Α.Ε.Ε.Γ.Α. «Η ΕΘΝΙΚΗ» και διακριτικό τίτλο Α.Τ.Α. Π. Ε. 
εκ μετατροπής σε Ν.Π.Ι.Δ. του Κλάδου Πρόνοιας του 
Ν.Π.Δ.Δ. με την επωνυμία Ταμείο Ασφαλίσεως Προσωπι¬ 
κού ΕΘΝΙΚΗΣ ΑΣΦΑΛΙΣΤΙΚΗΣ (Τ.Α.Π.Ε.), σύμφωνα με τις 
διατάξεις του άρθρου 6 § 20 του Ν.3029/2002 (Φ.Ε.Κ. Α' 
160). 

2. Έδρα του Ταμείου είναι η Αθήνα. Τα γραφεία του Τα¬ 
μείου μπορούν να μεταφέρονται στους δήμους αρμοδιό¬ 
τητας Πρωτοδικείου Αθηνών, με απόφαση του Διοικητι¬ 
κού Συμβουλίου αυτού, χωρίς να απαιτείται τροποποίηση 
του Καταστατικού. 

3. Η σφραγίδα του Ταμείου φέρει την επωνυμία αυτού 
και στο μέσο το έτος ίδρυσής του (2004). 

Άρθρο 2 

Σκοπός 

Σκοπός του Ταμείου είναι η παροχή εφάπαξ βοηθήμα¬ 
τος, στους ασφαλισμένους του, σύμφωνα με τις διατάξεις 
του παρόντος Καταστατικού. 

Άρθρο 3 

Μέλη του ταμείου 

1. Μέλη του ταμείου γίνονται αυτοδίκαια: 

(α) τα πρόσωπα τα οποία, κατά τη μετατροπή του Κλά¬ 
δου Πρόνοιας του Τ.Α.Π.Ε. στο παρόν Ν.Π.Ι.Δ. και τη δη¬ 
μοσίευση του καταστατικού αυτού, είναι ασφαλισμένα 
στον Κλάδο Πρόνοιας του Ταμείου Ασφάλισης Προσωπι¬ 
κού ΕΘΝΙΚΗΣ ΑΣΦΑΛΙΣΤΙΚΗΣ, για όσο χρόνο απασχο¬ 
λούνται στην Ανώνυμη Ελληνική Εταιρία Γ ενικών Ασφαλί¬ 
σεων «Η ΕΘΝΙΚΗ» (χάριν συντομίας εφεξής ΕΘΝΙΚΗ 
ΑΣΦΑΛΙΣΤΙΚΗ) και ασφαλίζονται στον Κλάδο Συντάξεων 
του Ταμείου Ασφάλισης Προσωπικού ΕΘΝΙΚΗΣ ΑΣΦΑ¬ 
ΛΙΣΤΙΚΗΣ (χάριν συντομίας εφεξής Τ.Α.Π.Ε.), 

(β) τα πρόσωπα, τα οποία παρέχουν εξαρτημένη εργα¬ 
σία ή υπηρετούν με σχέση έμμισθης εντολής στην ΕΘΝΙ¬ 
ΚΗ ΑΣΦΑΛΙΣΤΙΚΗ Σε περίπτωση δυσχερούς διακρίσεως 
εξαρτημένης ή όχι εργασίας, σχετικά με την υπαγωγή ή 
όχι κάποιου προσώπου στην ασφάλιση του Ταμείου, απο- 
φαίνεται οριστικά το Διοικητικό Συμβούλιο, και 
(γ) οι έμμισθοι υπάλληλοι του Ταμείου. 

2. Τα ανωτέρω πρόσωπα αποκτούν την ιδιότητα του μέ¬ 
λους και συνακόλουθα του ασφαλισμένου του Ταμείου, 
αυτοδίκαια με την πλήρωση των προϋποθέσεων της 
προηγούμενης παραγράφου με υπογραφή σχετικής αί¬ 
τησης, εκτός αν μέσα σ’ ένα μήνα από την γνωστοποίηση 
σε αυτά του παρόντος καταστατικού, υποβάλουν στο Δι¬ 
οικητικό Συμβούλιο του Ταμείου αίτηση περί μη εγγρα¬ 
φής τους ως μέλη. 

Θ.Ταπρόσωπατηςπαρ. 1 περίπτωση α'του άρθρου αυ¬ 
τού, εφόσον υποβάλουν αίτηση περί μη εγγραφής τους 
ως μελών, κατά τα ορίζομε να στηνπαρ. 2 του άρθρου αυ¬ 
τού, δικαιούνται τα μέχρι την ημερομηνία δημιουργίας 
του ταμείου κεκτημένα βάσει του καταστατικού του 
Τ.Α.Π.Ε. 

Επί Θανάτου προσώπου της παρ. 1 περίπτωση α' του 
άρθρου αυτού, που έχει υποβάλει αίτηση περί μη εγγρα¬ 
φής του ως μέλος, κατά τα οριζόμενα στην παρ. 2 του άρ¬ 
θρου αυτού, το κατά την παρ. 3 του άρθρου αυτού δικαί¬ 
ωμα παροχής όπως πιο πάνω αναφέρεται έχουν οι κλη¬ 
ρονόμοι του, κατά τις διατάξεις της παρ. 5 του άρθρου 16 
του Ν. 2556/1997. 

Άρθρο 4 

Δικαιώματα και υποχρεώσεις των μελών 

Τα μέλη του Ταμείου έχουν τα δικαιώματα και τις υπο¬ 
χρεώσεις που προβλέπονται από τις διατάξεις του Αστι¬ 
κού Κώδικα περί σωματείων. 

Ειδικότερα: 

Κάθε μέλος έχει το δικαίωμα: 

α) να ενημερώνεται για το πόσο του εφάπαξ βοηθήμα¬ 
τος που δικαιούται, για το ύψος των εισφορών που έχει 
καταβάλει και για τη διαχείριση της περιουσίας του Τα¬ 
μείου, 

β) να λαμβάνει αντίγραφα των προϋπολογισμών, απο¬ 
λογισμών, ισολογισμών καθώς και των αναλογιστικών με- 
λετώντου Ταμείου. 

Κάθε μέλος έχει υποχρέωση: 

α) να τηρεί τις διατάξεις του παρόντος Καταστατικού 
και τις αποφάσεις των οργάνων του Ταμείου, 
β) να καταβάλει εμπρόθεσμα τις εισφορές του προς το 
Ταμείο, κατά τα οριζόμενα στο άρθρο 7 του παρόντος κα¬ 
ταστατικού. 

Άρθρο 5 

Απώλεια ιδιότητας μέλους 

Απώλεια της ιδιότητας του μέλους επέρχεται στις ακό¬ 
λουθες περιπτώσεις: 

α) επί αποχώρησης του μέλους από το Ταμείο, 
β) αυτοδίκαια, επί θεμελίωσης δικαιώματος σε εφάπαξ 
βοηθήματα και καταβολής του βοηθήματος αυτού, 
γ) αυτοδίκαια, αν παύσουν να συντρέχουν οι προϋπο¬ 
θέσεις της διάταξης του άρθρου 3 παρ.1 του παρόντος 
Καταστατικού, και 

δ) επί αποβολής μέλους, αν υπάρχει σπουδαίος λόγος 
και το αποφασίζει η Γ ενική Συνέλευση. 

Άρθρο 6 

Πόροι του Ταμείου 
Πόροι του Ταμείου είναι: 

(α) Εισφοράτων μελών4% (τέσσερατοιςεκατό) επίτων 
κάθε φύσεως ακαθάριστων μηνιαίων τακτικών και εκτά¬ 
κτων αποδοχών τους από την ΕΘΝΙΚΗ ΑΣΦΑΛΙΣΤΙΚΗ. 

Ως τακτικές ακαθάριστες μηνιαίες αποδοχές νοούνται ο 


βασικός μισθός, το επίδομα βαθμού, το επίδομα ευδόκιμης 
παραμονής καιτα γενικά επιδόματα δηλαδή πολυετίας, γά¬ 
μου, τέκνων, πτυχίου ή άλλου επιστημονικού τίτλου, ξένης 
γλώσσας, όλα τα επιδόματα που συναρτώνται με τους βαθ¬ 
μούς, τις θέσεις και τα καθήκοντα, τα επιδόματα ισολογι¬ 
σμού και αδείας, τα δώρα Πάσχα και Χριστουγέννων. 

Ως έκτακτες αποδοχές νοούνται οι αμοιβές για υπερερ- 
γασία ή υπερωριακή εργασία. 

Ανώτατο όριο επί του οποίου καταβάλλονται εισφορές 
ορίζεταιτοΙΟπλάσιοτου 1ου μισθολογικού κλιμακίου του 
Ενιαίου μισθολογίου του κύριου προσωπικού της ΕΘΝΙ¬ 
ΚΗΣ ΑΣΦΑΛΙΣΤΙΚΗΣ, προσαυξημένου κατά τα οικογενει¬ 
ακά επιδόματα. 

(β) Πρόσοδοι της περιουσίας του Ταμείου. 

(γ) Τυχόν χαριστικές ή μη καταβολές της ΕΘΝΙΚΗΣ 
ΑΣΦΑΛΙΣΤΙΚΗΣ προς το Ταμείο. 

(δ) Κάθε είδους δωρεές, κληρονομιές, κληροδοτήσεις, 
κ.λπ. που καταλείπονται στο Ταμείο. 

(ε) Κάθε άλλο νόμιμο έσοδο. 

Άρθρο 7 

Καταβολή Εισφορών 

Οι κατά τις διατάξεις του προηγουμένου άρθρου ει¬ 
σφορές των ασφαλισμένων μετά απο εξουσιοδότηση των 
μελών του ταμείου δύνανται να παρακρατούνται από την 
Εταιρία κατά την καταβολή των αποδοχών στους ασφαλι¬ 
σμένους και να αποδίδονται στο Ταμείο το αργότερο 
εντός του επομένου της καταβολής των αποδοχών ημε¬ 
ρολογιακού μηνός. 

Άρθρο 8 

Όργανα Διοίκησης 

Όργανα Διοίκησης του Ταμείου είναι: 

Α) Η Γενική Συνέλευση (Γ.Σ.) των μελών. 

Β) Το Διοικητικό Συμβούλιο (Δ.Σ.). 

Γ) Η Ελεγκτική Επιτροπή (Ε.Ε.). 

Άρθρο 9 

Α) Γενική Συνέλευση 

1. Η Γ ενική Συνέλευση των μελών του Ταμείου αποτελεί 
το κυρίαρχο όργανο του Ταμείου και αποφασίζει για κάθε 
θέμα που δεν ανατίθεται από το νόμο και το παρόν Κατα¬ 
στατικό σε άλλα όργανα. Η Γ ενική Συνέλευση ασκεί τον 
έλεγχο και την εποπτεία στα άλλα όργανα της Διοίκησης 
του Ταμείου και έχει το δικαίωμα οποτεδήποτε να τα παύει 
για σπουδαίους λόγους και ιδίως για βαριά παράβαση 
των καθηκόντων τους ή για ανικανότητα να ασκήσουντην 
τακτική διαχείριση. 

2. Η Γενική Συνέλευση έχει την αποκλειστική αρμοδιό¬ 
τητα: 

(α) να κρίνει τον απολογισμό του απερχόμενου Διοικη¬ 
τικού Συμβουλίου. 

(β) να αποφασίζει για την έγκριση του προϋπολογισμού 
και του ισολογισμού και να κρίνει για την απαλλαγή ή όχι 
του Διοικητικού Συμβουλίου από κάθε ευθύνη, βάσει της 
έκθεσης της Ελεγκτική Επιτροπής. 

(γ) να αποφασίζει για κάθε τροποποίηση του Καταστα¬ 
τικού. 

(δ) να αποφασίζει τη διάλυση του Ταμείου. 

(ε) να αποφασίζει την αποβολή μέλους, εφόσον υπάρ¬ 
χει σπουδαίος λόγος. 

(στ) να εκλέγει τα μέλη του Διοικητικού Συμβουλίου και 
της Ελεγκτικής Επιτροπής κάθε τριετία. 

3. Οι Γενικές Συνελεύσεις των μελών του Ταμείου δια- 
κρίνονται σε τακτικές και έκτακτες. 

4. Η Τακτική Γενική Συνέλευση συγκαλείταιτακτικά από 
το Διοικητικό Συμβούλιο κάθε έτος και μέσα σε ένα τρίμη¬ 
νο από τη λήξη του έτους, προκειμένου τα μέλη να ελέγ¬ 
ξουν και να εγκρίνουν: 

α) το διοικητικό απολογισμό του Διοικητικού Συμβουλίου, 
β) τον οικονομικό απολογισμό του χρόνου που τελείω¬ 
σε και τον προϋπολογισμό του επόμενου, 
γ) την έκθεση της Ελεγκτικής Επιτροπής για την οικο¬ 
νομική διαχείριση, και 

δ) κάθε άλλο θέμα που υποβάλλεται από το Διοικητικό 
Συμβούλιο. 

5. Έκτακτες Γενικές Συνελεύσεις πραγματοποιούνται: 
α) όταν το Διοικητικό Συμβούλιο κρίνει τούτο αναγκαίο, 

με απόφασή του, ή 

β) το ζητήσει το 1/5 τουλάχιστον των μελών του Ταμεί¬ 
ου, με έγγραφη αίτησή τους προς το Διοικητικό Συμβού¬ 
λιο. Υποχρεούται, στην περίπτωση αυτή, να συγκαλέσει 
Γ ενική Συνέλευση μέσα σε είκοσι (20) το πολύ ημέρες από 
την υποβολή της αίτησης, με θέματα ημερήσιας διάταξης 
αποκλειστικά αυτά που αναφέρονται στην αίτηση. 

6. Η Γ ενική Συνέλευση συγκαλείται με ανακοίνωση-πρό- 
σκλησητου Διοικητικού Συμβουλίου προς τα μέλη του Τα¬ 
μείου, η οποία κοινοποιείται στα μέλη τουλάχιστον οκτώ 
(8) ημέρες πριντηνημερομηνίαπου έχει ορισθείγιατη Γε¬ 
νική Συνέλευση με ανάρτηση στους χώρους εργασίας. Η 
ανακοίνωση-πρόσκληση πρέπει να αναφέρει: 

α) τοντόπο, την ημερομηνία καιτην ώρα της Γ ενικής Συ¬ 
νέλευσης. 

β) τα θέματα που θα συζητηθούν στη Γ ενική Συνέλευση. 
Προσθήκη νέων θεμάτων στις προσκλήσεις για δεύτερη 
ή τρίτη Συνέλευση απαγορεύεται. 

γ) ανη Γενική Συνέλευση που καλείται είναι πρώτη, δεύ¬ 
τερη ή τρίτη. 

δ) αν η Γενική Συνέλευση που καλείται είναι τακτική ή 
έκτακτη. 

7. Της Γενικής Συνελεύσεως προεδρεύει Προεδρείο , 
που εκλέγεται ειδικά προς τούτο από τη Γ ενική Συνέλευ¬ 
ση και αποτελείται από Πρόεδρο και δύο Γραμματείς. Ο 
Πρόεδρος και οι δύο Γραμματείς τηρούν τα πρακτικά της 
Γ ενικής Συνέλευσης και τα συνυπογράφουν για την εγκυ- 
ρότητά τους. 

8. Στις Γενικές Συνελεύσεις λαμβάνουν μέρος τα μέλη 
που έχουν καταβάλει τις εισφορές τους. 

Άρθρο 10 

Απαρτία, Πλειοψηφία, Αποφάσεις, 
των Γ ενικών Συνελεύσεων 

1. Οι αποφάσεις των Γ ενικών Συνελεύσεων λαμβάνο- 
νται με πλειοψηφία των παρόντων με εξαίρεση: 

α) τις αποφάσεις για την άρση της εμπιστοσύνης στο Δι¬ 
οικητικό Συμβούλιο, για τις οποίες ισχύουν όσα ειδικότε¬ 
ρα ορίζονται στην παράγραφο 3 περιπτ. 1 του παρόντος, 
β) τις αποφάσεις για την τροποποίηση του καταστατι¬ 
κού, τη μεταβολή σκοπού ή τη διάλυση του Ταμείου για τις 
οποίες ισχύουν όσα ειδικότερα ορίζονται στην παράγρα¬ 
φο 3 περιπτ. 2, 3 και 4 του παρόντος, 
γ) την απόφαση της Γ ενικής Συνέλευσης για την οποία 
ισχύουν όσα ειδικότερα ορίζονται στην παράγραφο 3 πε- 
ριπτ. 5 του παρόντος, και 

δ) την απόφαση της Γ ενικής Συνέλευσης για την τύχη 
της περιουσίας του Ταμείου σε περίπτωση διάλυσής του, 


για την οποία ισχύουν όσα ειδικότερα ορίζονται στην πα¬ 
ράγραφο 3 περιπτ. 6 του παρόντος. 

2. Η απαρτία των Γενικών Συνελεύσεων ορίζεται ως 
εξής: 

α) Στην πρώτη Γενική Συνέλευση πρέπει να είναι παρό- 
ντατο 1/3 τουλάχιστον των μελώντου Ταμείου που έχουν 
καταβάλει τις εισφορές τους. Αν δεν υπάρχει απαρτία 
στην πρώτη Γενική Συνέλευση, καλείται νέα, με τα ίδια 
ακριβώς θέματα, μετά από τρεις (3) το λιγότερο ημέρες 
και μέσα σε δέκα (10) το πολύ ημέρες από την πρώτη Γ ε¬ 
νική Συνέλευση. 

β) Στη δεύτερη αυτή Γ ενική Συνέλευση πρέπει να είναι 
παρόντα το 1/4 τουλάχιστον των μελών του Ταμείου που 
έχουν καταβάλει τις εισφορές τους. Εάν και στη δεύτερη 
αυτή Γενική Συνέλευση δεν υπάρξει απαρτία, καλείται 
τρίτη Γ ενική Συνέλευση μέσα σε οκτώ (8) το πολύ ημέρες. 

γ) Στην Τρίτη Γενική Συνέλευση πρέπει να είναι παρόντα 
το 1/6 τουλάχιστον των μελώντου Ταμείου που έχουν κα¬ 
ταβάλει τις εισφορές τους. 

Εάν και στην τρίτη Γ ενική Συνέλευση δεν υπάρξει απαρ¬ 
τία, δεν μπορεί να κληθεί νέα Γ ενική Συνέλευση για τα ίδια 
θέματα, πριν παρέλθει ένας μήνας. Η νέα Γενική Συνέ¬ 
λευση θεωρείται ως πρώτη, εφόσον αφορά στην απαρτία 
ως πρώτη, όσον αφορά στην απαρτία που απαιτείται. 

3. Κατ’ εξαίρεση: 

3.1 Για την απόφαση Γενικής Συνέλευσης περί άρσηςτης 
εμπιστοσύνης στο Διοικητικό Συμβούλιο ή περί ανάκλησης 
των μελώντου, απαιτείται η παρουσία στη Γ ενική Συνέλευ¬ 
ση του ενός τρίτου των μελών του Ταμείου που έχουν κα- 
ταβάλειτιςεισφορέςτους, καιπλειοψηφίατου 70%τωνπα- 
ρισταμένων στην Γ ενική Συνέλευση μελώντου Ταμείου. 

3.2 Για την απόφαση Γ ενικής Συνέλευσης περί τροπο¬ 
ποίησης του Καταστατικού απαιτείται η παρουσία στη Γε¬ 
νική Συνέλευση του ενός τρίτου των μελών του Ταμείου 
που έχουν καταβάλει τις εισφορές τους, και πλειοψηφία 
του 70% των των παρισταμένων στην Γενική Συνέλευση 
μελώντου Ταμείου. 

3.3 Για να μεταβληθεί ο σκοπός του σωματείου πρέπει 
να συναινέσουν όλα τα μέλη. Οι απόντες συναινούν εγ- 
γράφως. 

3.4 Για την απόφαση της Γ ενικής Συνέλευσης περί διά¬ 
λυσης του Ταμείου απαιτείται η παρουσία στη Γ ενική Συ¬ 
νέλευση του 50% των μελών του Ταμείου που έχουν κα¬ 
ταβάλει τις εισφορές τους, και πλειοψηφία του 70% των 
παρισταμένων στην Γ ενική Συνέλευση μελώντου Ταμείου. 

3.5 Για την απόφαση της Γενικής Συνέλευσης περί 
εγκρίσεως Εσωτερικού Κανονισμού Λειτουργίας σύμφω¬ 
να με όσα ορίζονται στο άρθρο 34, απαιτείται η παρουσία 
στη Γ ενική Συνέλευση του ενός τρίτου των μελών του Τα¬ 
μείου που έχουν καταβάλει τις εισφορές τους, και πλειο¬ 
ψηφία του 70% των παρισταμένων στην Γ ενική Συνέλευ¬ 
ση μελώντου Ταμείου. 

3.6 Γ ια την απόφαση της Γ ενικής Συνέλευσης για τηντύ- 
χη της περιουσίας του Ταμείου σε περίπτωση διάλυσής 
του, σύμφωνα με όσα ορίζονται στο άρθρο 36, απαιτείται 
η παρουσία στη Γενική Συνέλευση του 50%των μελώντου 
Ταμείου που έχουν καταβάλειτις εισφορές τους, καιπλει- 
οψηφίας του 70% των παρισταμένων στην Γ ενική Συνέ¬ 
λευση μελών το Ταμείου. 

4. Στις περιπτώσεις της παρ. 3 η μυστική ψηφοφορία 
διεξάγεται ενώπιον Εφορευτικής Επιτροπής, από την 
οποία γίνεται και η διαλογή ψήφων και για την οποία ισχύ¬ 
ουν όσα ορίζονται στο άρθρο 11. 

Άρθρο 11 
Αρχαιρεσίες 

1. Ανάτριετία ενεργούνται αρχαιρεσίες προς ανάδειξη: 

α) Πέντε μελών του Διοικητικού Συμβουλίου και ισάριθ¬ 
μων αναπληρωματικών μελών από τους κατά σειράν επι¬ 
τυχίας επιλαχόντες. 

β) Τριμελούς Ελεγκτικής Επιτροπής και ισάριθμων ανα¬ 
πληρωματικών μελών από τους επιλαχόντες και κατά τη 
σειρά επιτυχίας τους. 

2.1 Οι αρχαιρεσίες διεξάγονται ενώπιον Κεντρικής Εφο¬ 
ρευτικής Επιτροπής, υπό την παρουσία νομίμως διοριζό¬ 
μενου δικαστικού αντιπροσώπου. 

2.2 Με κριτήριο τη γεωγραφική διασπορά των μελών 
του Ταμείου, το Δ.Σ. μπορεί να αποφασίσει την σύσταση 
και Περιφερειακών Εφορευτικών Επιτροπών. 

Εφόσον αποφασισθεί η σύσταση Περιφερειακών Εφο¬ 
ρευτικών Επιτροπών, η ψηφοφορία στα Υποκαταστήματα 
της ΕΘΝΙΚΗΣ ΑΣΦΑΛΙΣΤΙΚΗΣ στην περιφέρεια, διεξάγε¬ 
ται από τις Περιφερειακές Εφορευτικές Επιτροπές που 
επιμελείται για οτιδήποτε αφορά στη διεξαγωγή της ψη¬ 
φοφορίας, σύμφωνα με τις οδηγίες της Κεντρικής Εφο¬ 
ρευτικής Επιτροπής (παραλαβή υλικού, τήρηση του 
απόρρητου της ψηφοφορίας κ.λπ.). 

2.3 Η Κεντρική Εφορευτική Επιτροπή είναι τριμελής, τα 
μέλη της εκλέγονται, μαζί με ισάριθμα αναπληρωματικά 
μέλη, απάτη Γενική Συνέλευση, με μυστική ψηφοφορία. 

2.4 Οι Περιφερειακές Εφορευτικές Επιτροπές είναι τρι¬ 
μελείς. Τα μέλη τους εκλέγονται μεταξύ των μελών του 
Ταμείου ή της Κεντρικής Εφορευτικής Επιτροπής. 

2.5 Στην Κεντρική Εφορευτική Επιτροπή και στις Περι¬ 
φερειακές Εφορευτικές Επιτροπές δεν μπορούν να συμ¬ 
μετέχουν πρόσωπα που είναι υποψήφιοι. 

3. Τα μέλη που επιθυμούν να θέσουν υποψηφιότητα, 
εφόσον έχουν καταβάλει τις εισφορές τους, υποβάλλουν 
σχετική αίτηση προς το Διοικητικό Συμβούλιο τουλάχι¬ 
στον τριάντα (30) ημέρες πριν την ημερομηνία που έχει 
οριστεί για την διεξαγωγή των αρχαιρεσιών. 

4. Κώλυμα εκλογής ως μέλους του Διοικητικού Συμβου¬ 
λίου και της Ελεγκτικής Επιτροπής έχουν: 

(α) Όσοι δεν έχουν συμπληρώσει τουλάχιστον πενταε¬ 
τή υπηρεσία στην ΕΘΝΙΚΗ ΑΣΦΑΛΙΣΤΙΚΗ, 

(β) Όσοι τελούν σε οποιοδήποτε οικονομική ή επαγγελ¬ 
ματική εξάρτηση από το ταμείο, 

(γ) Ο Διευθυντής Ανθρώπινου Δυναμικού και ο Πρόε¬ 
δρος του Συλλόγου Υπαλλήλων της ΕΘΝΙΚΗΣ ΑΣΦΑ¬ 
ΛΙΣΤΙΚΗΣ καθώς και το προσωπικό που υπηρετεί στο Τα¬ 
μείο κατά την ημερομηνία διεξαγωγής της Γ ενικής Συνέ¬ 
λευσης 

(δ) Οι ανίκανοι να αναλάβουνή να διατηρήσουν δημόσιο 
λειτούργημα, 

(ε) Όσοι δεν έχουν ελευθερία διαχείρισης της περιου¬ 
σίας τους, και 

(στ) Όσοι παραπέμφθηκαν με οριστικό βούλευμα για 
κακούργημα, για κλοπή, υπεξαίρεση (κοινή και στην υπη¬ 
ρεσία), απάτη, εκβίαση, πλαστογραφία, απιστία, δωρο¬ 
δοκία, καταπίεση, απιστία στην υπηρεσία, παράβαση κα¬ 
θήκοντος, εγκλήματα, κατά των ηθών και συκοφαντική 
δυσφήμιση. 

5. Το Διοικητικό Συμβούλιο εντός τριών (3) το πολύ ημε¬ 
ρών από την λήξη της προθεσμίας υποβολής των υποψη¬ 
φιοτήτων, συντάσσει, βάσει των αιτήσεων που υποβλή¬ 
θηκαν, πίνακα υποψηφίων γιατο Διοικητικό Συμβούλιο και 


την Ελεγκτική Επιτροπή, κατ’ απόλυτη αλφαβητική σειρά. 
Ο πίνακας αυτός αποτελεί το ενιαίο ψηφοδέλτιο των αρ¬ 
χαιρεσιών. Το ψηφοδέλτιο αυτό αναρτάται στα Γ ραφεία 
του Ταμείου, με μέριμνα του Διοικητικού Συμβουλίου. 

6. Η ψηφοφορία διεξάγεται την ημερομηνία που ορίζε¬ 
ται από τη Γενική Συνέλευση και την Κεντρική Εφορευτι¬ 
κή Επιτροπή, ταυτόχρονα σε όλη την Ελλάδα, εντός δύο 
(2) το πολύ μηνών από την σύγκλιση της Γενικής Συνέ¬ 
λευσης . 

Τα μέλη ψηφίζουν με μυστική ψηφοφορία. Εκδηλώνουν 
την προτίμησή τους θέτοντας σταυρό προτίμησης δίπλα 
στο όνομα του υποψηφίου. Στους υποψήφιους γιατο Δι¬ 
οικητικό Συμβούλιο μπορούν να θέτουν μέχρι πέντε (5) 
σταυρούς προτίμησης. 

Στους υποψήφιους για την Ελεγκτική Επιτροπή μπο¬ 
ρούν να θέτουν μέχρι τρεις (3) σταυρούς προτίμησης. 

7. Μετά το πέρας της ψηφοφορίας, οι Περιφερειακές 
Εφορευτικές Επιτροπές εσωκλείουν τους φακέλους που 
περιέχουν τα ψηφοδέλτια και την κατάσταση των ψηφι- 
σάντων, νόμιμα υπογεγραμμένη από τα μέλη της Επιτρο¬ 
πής, καθώς και το πρακτικό αρχαιρεσιών εντός μεγάλου 
φακέλου. Ο φάκελος αυτός, αφού σφραγιστεί και υπο¬ 
γράφει από τα μέλη της Περιφερειακής Εφορευτικής Επι¬ 
τροπής παραδίδεται, με ευθύνη των μελών της Περιφε¬ 
ρειακής Εφορευτικής Επιτροπής, στο τοπικό Ταχυδρο¬ 
μείο, για να αποσταλεί, συστημένα, επ’ ονόματι της 
Κεντρικής Εφορευτικής, ΡοεΙθ ΒθείαηΙθ Αθήνας. 

8. Μέχρις ότου περατωθεί η ψηφοφορία σε όλη την Ελ¬ 
λάδα, η ψηφοδόχος της Κεντρικής Εφορευτικής Επιτρο¬ 
πής τοποθετείται σε χρηματοκιβώτιο του Ταμείου, για 
ασφάλεια του απορρήτου. 

9. Όταν συγκεντρωθούν οι φάκελοι όλων των Περιφε¬ 
ρειακών Εφορευτικών Επιτροπών, η Κεντρική Εφορευτι¬ 
κή Επιτροπή μεταβαίνει σε αυτό και παραλαμβάνει τους 
φακέλους. Στη συνέχεια, τους αποσφραγίζει, κατόπιν 
αποσφραγίζει τη ψηφοδόχο και, γιατο απόρρητο της ψη¬ 
φοφορίας, ανακατώνει όλους τους φακέλους που περιέ- 
χονται στη ψηφοδόχο. 

Κατόπιν προβαίνει στην διαλογή των ψηφοδελτίων. 

10. Μετά το πέρας της διαλογής, η Κεντρική Εφορευτι¬ 
κή Επιτροπή ανακηρύσσει τους επιτυχόντες, κατά σειρά 
επιτυχίας, ως εξής: 

ί. Πέντε (5) τακτικά μέλη του Διοικητικού Συμβουλίου, 
και ισάριθμα αναπληρωματικά μέλη. 

ϋ. Τρία (3) μέλη της Ελεγκτικής Επιτροπής, και ισάριθμα 
αναπληρωματικά. 

Σε περίπτωση ισοψηφίας μεταξύ δύο ή περισσότερων 
υποψηφίων η σειρά καθορίζεται με κλήρωση. 

11. Η Κεντρική Εφορευτική Επιτροπή συντάσσει πρα¬ 
κτικό για τα αποτελέσματα της μυστικής ψηφοφορίας. Το 
πρακτικό υπογράφεται από τα μέλη της και μαζί με τα ψη¬ 
φοδέλτια και τα σχετικά με τις αρχαιρεσίες έγγραφα πα- 
ραδίδεται στο μέλος του Διοικητικού Συμβουλίου που 
έλαβε τους περισσότερους σταυρούς προτίμησης, προς 
φύλαξη στο Αρχείο του Ταμείου. Αντίγραφο του Πρακτι¬ 
κού αυτού αναρτάται στα Γ ραφεία του Ταμείου. 

Άρθρο 12 

Β) Διοικητικό Συμβούλιο (Δ.Σ.) 

1. Το Διοικητικό Συμβούλιο είναι επταμελές αποτελού- 
μενο από το Διευθυντή Ανθρώπινου Δυναμικού της ΕΘΝΙ¬ 
ΚΗΣ ΑΣΦΑΛΙΣΤΙΚΗΣ ως Πρόεδρο, τον Πρόεδρο του Συλ¬ 
λόγου Υπαλλήλωντης ΕΘΝΙΚΗΣ ΑΣΦΑΛΙΣΤΙΚΗΣ, ως αντί- 

πρόεδρο και από τα πέντε (5) εκλεγμένα μέλη σύμφωνα 
με το άρθρο 11. 

2. Το Διοικητικό Συμβούλιο διοικεί το Ταμείο, διαχειρί¬ 
ζεται τη περιουσία του και γενικά αποφασίζει και ενεργεί 
για όλα τα θέματα που έχουν σχέση με τη λειτουργία του 
Ταμείου και την πραγματοποίηση των σκοπών του, εκτός 
εκείνων τα οποία ανήκουν στην αποκλειστική αρμοδιότη¬ 
τα της Γενικής Συνέλευσης, κατά το άρθρο 9 παρ. 2 του 
παρόντος καταστατικού. 

Το Διοικητικό Συμβούλιο έχει ιδίως τις ακόλουθες αρ¬ 
μοδιότητες: 

ί) Επιμελείται την κανονική είσπραξη των εισφορών των 
μελών και γενικά των πόρων του Ταμείου. 

ϋ) Διαχειρίζεται την περιουσία του Ταμείου βάσει των 
διατάξεων του παρόντος Καταστατικού και της εν γένει 
νομοθεσίας. 

ίϋ) Αποφασίζει για την επενδυτική πολιτική του Ταμείου 
και την τοποθέτηση των κεφαλαίων του. 

ίν) Αποφασίζει την αγορά, εκποίηση, υποθήκευση και 
ενεχυρίαση περιουσιακών στοιχείων του Ταμείου. 

ν) Αποφασίζει για δικαστικό ή εξώδικο συμβιβασμό και 
παραίτηση από δικαίωμα. 

νί) Αποφασίζει για την παροχή εφάπαξ βοηθήματος, 
σύμφωνα με τις διατάξεις του παρόντος Καταστατικού. 

νϋ) Διαπιστώνει την απώλεια ιδιότητας μέλους του Τα¬ 
μείου, στις περιπτώσεις του άρθρου 5 του παρόντος Κα¬ 
ταστατικού. 

νίϋ) Εγκρίνει τον ετήσιο προϋπολογισμό, απολογισμό 
και ισολογισμό του Ταμείου. 

ίχ) Αποφασίζει για κάθε δαπάνη, στην οποία περιλαμβά¬ 
νονται υποχρεωτικά τα στοιχεία που αφορούν στο διοικη¬ 
τικό, οργανωτικό και διαχειριστικό έργο του Διοικητικού 
Συμβουλίου, κατά το προηγούμενο έτος. 

χ) Λαμβάνει κάθε μέτρο για την καλύτερη εκπλήρωση 
των σκοπών του Ταμείου. 

χί) Προσλαμβάνει και απολύειτο προσωπικό του Ταμείου, 
οικονομικούς, νομικούς συμβούλους, αναλογιστές, κ.τλ. 

χϋ) Αναθέτει την εκτέλεση έργων, εκπόνηση μελετών ή 
παροχή υπηρεσιών σε τρίτους, 
χίϋ) Διορίζει πληρεξούσιους δικηγόρους, 
χίν) Συγκροτεί Ειδικές Επιτροπές από μέλη του Ταμείου 
για τη μελέτη, προώθηση και αντιμετώπιση των θεμάτων 
του Ταμείου, καθορίζει τις αρμοδιότητες των επιτροπών 
αυτών και αποφασίζει επί των εισηγήσεών τους. 

χν) Καθορίζει, με απόφασή του, τον τύπο των εντύπων 
και τα απαιτούμενα δικαιολογητικά για την απογραφή των 
μελών του Ταμείου, την εξαγορά χρόνου ασφάλισης, την 
παροχή εφάπαξ βοηθήματος και γενικά για την εφαρμο¬ 
γή των διατάξεωντου παρόντος Καταστατικού. 

χνί) Αποφασίζει και εισηγείται αρμοδίως την τροποποί¬ 
ηση ή συμπλήρωση των διατάξεωντου παρόντος Κανονι¬ 
σμού. 

χνϋ) Πραγματοποιεί αναλογιστική μελέτη κάθε δυο χρό¬ 
νια για να ενημερώνεται για την οικονομική πορείατου Τα¬ 
μείου και να λαμβάνει τα ενδεικνυόμενα μέτρα. Σε περί¬ 
πτωση σοβαρών μεταβολών των δεδομένων, στα οποία 
στηρίζεται η οικονομική κατάσταση του Ταμείου, το Διοι¬ 
κητικό Συμβούλιο υποχρεούται να πραγματοποιήσει ανα- 
λογιστική μελέτη οποτεδήποτε. 

χνϋί) Επιλαμβάνεται και αποφασίζει για την αποδοχή ή 
μη των αιτήσεων εγγραφής των μελών του Ταμείου. 

3. Το Ταμείο δεσμεύεται έναντι τρίτων μόνο με απόφα¬ 
ση του Διοικητικού Συμβουλίου. 


Άρθρο 13 

Συγκρότηση Διοικητικού Συμβουλίου - 
Αναπλήρωση μελών του 

1. Με επιμέλεια του συμβούλου που έλαβε τους περισ¬ 
σότερους ψήφους, το Διοικητικό Συμβούλιο, εντός επτά (7) 
ημερών από την εκλογή του, συνέρχεται σε συνεδρίαση. 

2. Το Δ.Σ. παραλαμβάνει τη Διοίκηση και Οικονομική 
Διαχείριση του Ταμείου εντός δέκα (10) ημερών από την 
εκλογή του, παρουσία του Προέδρου, του Αντιπροέδρου 
και του απερχόμενου Δ.Σ., καθώς και του Διευθυντή και 
του Λογιστή του Ταμείου με πρωτόκολλο παράδοσης και 
παραλαβής. 

3. Σε περίπτωση έκπτωσης, θανάτου ή αποχώρησης για 
οποιοδήποτελόγο μέλουςτου Διοικητικού Συμβουλίου, η 
θέση του καταλαμβάνεται από το κατά σειράν επιτυχίας 
αναπληρωματικό μέλος. Αν κενωθεί η θέση τακτικού μέ¬ 
λους του Δ.Σ. και έχει εξαντληθεί ο πίνακας των αναπλη¬ 
ρωματικών μελών διενεργούνται νέες αρχαιρεσίες για 
την πλήρωση των κενών θέσεων των τακτικών και ανα¬ 
πληρωματικών μελών εντός ενός (1) μηνάς. Τα μέλη προς 
αντικατάσταση μελών του Δ.Σ. που εξέπεσαν, απεβίωσαν 
ή αποχώρησαν, εκλέγονται για τον υπόλοιπο χρόνο της 
θητείας των μελών που αντικαθιστούν. 

4. Αν η Γενική Συνέλευση άρει την εμπιστοσύνη της στο 
Δ.Σ. και δεν εκλεγεί νέο Δ.Σ. κατά την ίδια Γενική Συνέ¬ 
λευση, η Διοίκηση του Ταμείου περιέρχεται στην Ελεγκτι¬ 
κή Επιτροπή, η οποία μέσα σε είκοσι (20) ημέρες συγκα- 
λεί νέα Γ ενική Συνέλευση προς εκλογή νέου Δ.Σ. 

5. Χρέη εισηγητή προς το Δ.Σ. εκτελεί ο Διευθυντής του 
Ταμείου ή σε περίπτωση απουσίας ή κωλύματος αυτού ο 
εκτελών χρέη Λογιστού του Ταμείου υπάλληλος. Χρέη 
Γραμματείας του Δ.Σ. εκτελεί, με απόφαση του Δ.Σ., 
υπάλληλος του Ταμείου. 

6. Το Δ.Σ. ορίζει με απόφασή του έκτου υπηρετούντος 
προσωπικού του Ταμείου, Λογιστή κάτοχο πτυχίου Α.Ε.Ι. 
με δυνατότητα υπογραφής ισολογισμού Α.Ε. 

Άρθρο 14 

Ευθύνη μελών Διοικητικού Συμβουλίου 

1. Τα μέλη του Δ.Σ. ευθύνονται αλληλεγγύως και εις 
ολόκληρο έναντι του Ταμείου για κάθε ζημία από δόλο ή 
βαριά αμέλειάτους. Τα εκλεγμένα μέλη μπορούν να ανα¬ 
κληθούν από τη Γενική Συνέλευση με απόφασή της, η 
οποία λαμβάνεται σύμφωνα με όσα ορίζονται στο άρθρο 
10 παρ. 3 περιπτ. 1 του παρόντος. 

2. Κανένα μέλος του Δ.Σ. δεν ευθύνεται για αποφάσεις 
που λήφθηκαν σε συνεδρίαση, κατά την οποία δεν παρί- 
στατο ή παραστάθηκε και διαφώνησε, εφόσον η διαφωνία 
του βεβαιώνεται στο πρακτικό συνεδρίασης του Διοικητι¬ 
κού Συμβουλίου. 

Άρθρο 15 

Λειτουργία Διοικητικού Συμβουλίου 

1. Το Διοικητικό Συμβούλιο συνεδριάζει μετά από έγ¬ 
γραφη πρόσκληση του Προέδρου ή, εάν αυτός κωλύεται, 
του Αντιπροέδρου. Το Δ.Σ. συνεδριάζει τακτικά δυο φο¬ 
ρές τον μήνα. Επίσης, συνεδριάζει εκτάκτως όταν υπάρ¬ 
χει ανάγκη, κατά την κρίση του Προέδρου ή όταν το ζητή¬ 
σουν εγγράφως, με αίτησή τους, δύο (2) τουλάχιστον μέ¬ 
λη του Διοικητικού Συμβουλίου. Στην περίπτωση αυτή, ο 
Πρόεδρος υποχρεούται μέσα σε δύο (2) ημέρες από την 
υποβολή της αίτησης να ορίσει συνεδρίαση με τα θέματα 
που έχουν ζητηθεί. 

Το Διοικητικό Συμβούλιο, με απόφασή του, μπορεί να 
ορίζει συγκεκριμένες ημέρες για τις τακτικές συνεδριά¬ 
σεις του. 

2. Η πρόσκληση στη συνεδρίαση κοινοποιείται στα μέλη 
δύο (2) τουλάχιστον ημέρες πριν τη συνεδρίαση. Σύντμη¬ 
ση της προθεσμίας αυτής επιτρέπεται μόνο σε περίπτω¬ 
ση επείγουσας ανάγκης, η οποία αιτιολογείται από τον 
Πρόεδρο ή τον Αντιπρόεδρο που τον αναπληρώνει. 

Στην πρόσκληση σε συνεδρίαση αναγράφονται η ημε¬ 
ρομηνία και η ώρα της συνεδρίασης καθώς και τα θέματα 
της ημερήσιας διάταξης. 

3. Αν το μέλος του Διοικητικού Συμβουλίου κωλύεται να 
παραστεί σε συνεδρίαση, οφείλει να ειδοποιήσειτον Πρό¬ 
εδρο, διαφορετικά θεωρείται αδικαιολογήτως απών. 

4. Το μέλος του Διοικητικού Συμβουλίου που απουσιά¬ 
ζει αδικαιολόγητα από τρεις (3) ή δικαιολογημένα από δέ¬ 
κα (10) διαδοχικές τακτικές συνεδριάσεις του Διοικητικού 
Συμβουλίου, εκπίπτει αυτοδικαίως από την ιδιότητα του 
μέλους του Διοικητικού Συμβουλίου. 

5. Το Διοικητικό Συμβούλιο βρίσκεται σε απαρτία και απο¬ 
φασίζει με απλή πλειοψηφίατου συνόλου των μελών του. 

6. Οι αποφάσεις του Δ.Σ. λαμβάνονται με φανερή ψη¬ 
φοφορία, εκτός αν πρόκειται για προσωπικά ζητήματα ή 
αν, εκ των προτέρων, το Διοικητικό Συμβούλιο καθορίζει 
ότι η ψηφοφορία είναι μυστική. 

7. Για τις συζητήσεις και τις αποφάσεις που λαμβάνο- 
νται στο Διοικητικό Συμβούλιο τηρούνται από την Γραμ- 
ματέα του Διοικητικού Συμβουλίου συνοπτικά πρακτικά, 
τα οποία καταχωρούνται σε ειδικό βιβλίο πρακτικών και, 
μετά την επικύρωσή τους απότοΔ.Σ., υπογράφονται, από 
τον Πρόεδρο και τα μέλη του Δ.Σ. που παραστάθηκαν στη 
συνεδρίαση. 

8. Οι αποφάσεις του Δ.Σ. δεν εκτελούνται πριν από την 
επικύρωση των πρακτικών, τουλάχιστον από την πλειο- 
ψηφίατων μελών του Δ.Σ., το αργότερο μέχρι την επόμε¬ 
νη συνεδρίαση. 

Το Δ.Σ. μπορεί επί επείγουσας, κατά τη κρίση του, ανά¬ 
γκης να αποφασίζειτην άμεση επικύρωση των πρακτικών. 

9. Τα κατάτο άρθρο 11 παρ. 4 κωλύματα εκλογής ως μέ¬ 
λους του Δ.Σ. και της Ελεγκτικής Επιτροπής αποτελούν 
και λόγους για τους οποίους απαγορεύεται η συμμετοχή 
τακτικού ή αναπληρωματικού μέλους στις συνεδριάσεις 
του Διοικητικού Συμβουλίου και της Ελεγκτικής Επιτρο- 
πής. 

10. Το. Δ.Σ. μπορεί, με ειδική απόφασή του και κατά την 
κρίση του, να χορηγεί ειδικά επιδόματα στους υπαλλή¬ 
λους του Ταμείου, καθώς και να εγκρίνει την καταβολή 
αμοιβών και αποζημιώσεων στα μέλη των επιτροπών, των 
Συμβούλων και των ελεγκτών. 

11. Οι αμοιβές του Δ.Σ. καθορίζονται σύμφωνα με τις 
αμοιβές των μελών του Δ.Σ. της Α.Ε.Ε.Γ.Α. «Η ΕΘΝΙΚΗ» 
και αναπροσαρμόζονται σύμφωνα με αυτές. 

Άρθρο 16 

Αρμοδιότητες Προέδρου 

1. Ο Πρόεδρος του Δ.Σ. έχει τις ακόλουθες αρμοδιότη¬ 
τες: 

α) Εκπροσωπείτο Ταμείο ενώπιον κάθε Αρχής και Δικα¬ 
στηρίου. Το Δ.Σ. μπορεί να αναθέσει την εκπροσώπηση 
του Ταμείου, εν άλω ή εν μέρει, σε άλλο μέλος του Διοι¬ 
κητικού Συμβουλίου ή τον Διευθυντή του Ταμείου. 

β) Καταρτίζει την ημερήσια διάταξη των συνεδριάσεων 
του Διοικητικού Συμβουλίου καιτων Γ ενικών Συνελεύσεων. 


γ) Συγκαλεί τις συνεδριάσεις του Δ.Σ. και των Γ ενικών 
Συνελεύσεων. 

δ) Διευθύνει τις συνεδριάσεις του Δ.Σ. 

ε) Λογοδοτεί στις Γ ενικές Συνελεύσεις για λογαριασμό 
του Διοικητικού Συμβουλίου. 

στ) Επιμελείται την εφαρμογή του Καταστατικού καιτην 
εκτέλεση των αποφάσεων του Διοικητικού Συμβουλίου 
και των Γ ενικών Συνελεύσεων. 

ζ) Υπογράφει μαζί μετονΔιευθυντή καιτονΛογιστή, όλα 
τα εντάλματα πληρωμών και εισπράξεων, τις επιταγές και 
τις πάσης φύσεως εντολές προς χρηματοπιστωτικά ιδρύ¬ 
ματα. 

η) Υπογράφει κάθε άλλο έγγραφο που αφορά την λει¬ 
τουργία του Ταμείου. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος. 

Άρθρο 17 

Αρμοδιότητες Διευθυντή του Ταμείου 

1. Μεριμνά, μαζί με τον Λογιστή, για την είσπραξη των 
εισφορών των μελών και γενικά, των οφειλών προς το Τα¬ 
μείο, καθώς και για τις πληρωμές του Ταμείου. 

2. Ευθύνεται, μαζί με τον Λογιστή, για την τήρηση των 
βιβλίωντου Ταμείου. 

3. Υπογράφει, μαζί μετον Πρόεδρο καιτον Λογιστή, τα 
γραμμάτια εισπράξεων και τα εντάλματα πληρωμών, κα¬ 
θώς και τις πάσης φύσεως εντολές προς τα χρηματοπι¬ 
στωτικά ιδρύματα. 

4. Υποβάλλει στο Δ.Σ., μαζί με τον Λογιστή, στο τέλος 
κάθε μήνα, αναλυτική κατάσταση όλων των εσόδων και 
εξόδωντου Ταμείου. 

5. Εντός μηνός από της λήξεως κάθε έτους, συντάσσει 
και υποβάλει, μαζί με τον Λογιστή, προς έγκριση στο Δ.Σ., 
λεπτομερή απολογισμό της διαχειρίσεως και ισολογισμό 
για το έτος που έληξε καθώς και λεπτομερή προϋπολογι¬ 
σμό του επόμενου έτους. 

6. Μεριμνά για την εκτέλεση όλων των αποφάσεων του 
Δ.Σ. και υπογράφει τα πρακτικά. 

7. Διοικεί το προσωπικό του Ταμείου και εισηγείται στο 
Δ.Σ. την οργανωτική δομή του Ταμείου. 

8. Εντός μηνός από της λήξεως κάθε έτους, συντάσσει 
και υποβάλει, μαζί με τον Λογιστή, προς έγκριση στο Δ.Σ., 
λεπτομερή απολογισμό της διαχειρίσεως και ισολογισμό 
για το κάθε έτος που έληξε, καθώς και λεπτομερή προϋ¬ 
πολογισμό του επόμενου έτους. 

9. Προκαλεί αποφάσεις του Δ.Σ. για τον καθορισμό των 
εξόδων της Διοίκησης του Τ αμείου. 

10. Σε περίπτωση απουσίας ή κωλύματος τον αντικαθι¬ 
στά ο Λογιστής του Ταμείου. 

Άρθρο 18 

Αρμοδιότητες Λογιστή 

1. Ο Λογιστής έχει τις ακόλουθες αρμοδιότητες: 

α) Μεριμνά, μαζί με τον Διευθυντή, για την είσπραξη των 
εισφορών των μελών και γενικά των οφειλών προς το Τα¬ 
μείο καθώς και για τις πληρωμές του Ταμείου. 

β) Ευθύνεται, μαζί με τον Διευθυντή, για τηντήρηση των 
λογιστικών βιβλίων. 

γ) Υπογράφει, μαζί μετον Πρόεδρο, και τον Διευθυντή 
τα γραμμάτια εισπράξεων και τα εντάλματα πληρωμών, 
καθώς και τις πάσης φύσεως εντολές προς τα χρηματο¬ 
πιστωτικά ιδρύματα. 

δ) Υποβάλλει στο Δ.Σ., μαζί με το Διευθυντή, στο τέλος 

κάθε μήνα, αναλυτική κατάσταση όλων των εσόδων και 
εξόδων του Ταμείου. 

ε) Εντός μηνός από της λήξεως κάθε έτους, συντάσσει 
και υποβάλει, μαζί με το Διευθυντή, προς έγκριση στο 
Δ.Σ., λεπτομερή απολογισμό της διαχειρίσεως και ισολο¬ 
γισμό για το κάθε έτος που έληξε καθώς και λεπτομερή 
προϋπολογισμό του επόμενου έτους. 

2.0 Λογιστής, επί αδυναμίας άσκησης των καθηκόντων 
του για το χρονικό διάστημα πλέον του τριμήνου, απαλ- 
λάσσεταιτωνκαθηκόντωντου. Στην περίπτωση αυτή, ορί¬ 
ζεται νέος Λογιστής από το Δ.Σ. 

3. Ο Λογιστής ευθύνεται ποινικά και αστικά για κάθε 
απώλεια χρημάτων με υπαιτιότητά του ή πληρωμή χωρίς 
ένταλμα. 

Άρθρο 19 

Προσωπικό του Ταμείου 

Η υπηρεσία του Ταμείου διεξάγεται από υπαλλήλους 
της Α.Ε.Ε.Γ.Α. «Η ΕΘΝΙΚΗ», αποσπασμένους στο Ταμείο 
ή από προσωπικό που προσλαμβάνει το Ταμείο. 

Χρέη Διευθυντού του Ταμείου εκτελεί υπάλληλος της 
Α.Ε.Ε.Γ.Α. «Η ΕΘΝΙΚΗ», αποσπασμένος που φέρει τον 
βαθμό του Υποδιευθυντή. Η επιλογή του απαιτεί και τη 
σύμφωνη γνώμη του Δ.Σ. του Ταμείου. Επίσης, σε περί¬ 
πτωση που η ΕΘΝΙΚΗ ΑΣΦΑΛΙΣΤΙΚΗ αδυνατεί να απο- 
σπάσει στο Ταμείο υπάλληλο σύμφωνα μετά ανωτέρω, το 
Δ.Σ. μπορεί να προσλάβει υπάλληλο αυξημένων τυπικών 
και ουσιαστικών προσόντων και να του αναθέσει καθήκο¬ 
ντα διευθυντή του Ταμείου. 

Χρέη Λογιστή του Ταμείου εκτελεί υπάλληλος της 
Α.Ε.Ε.Γ.Α. «Η ΕΘΝΙΚΗ», αποσπασμένος κάτοχος πτυχίου 
Α.Ε.Ι. με δυνατότητα υπογραφής ισολογισμού Α.Ε. Η επι¬ 
λογή του γίνεται μετά από προηγούμενη συναίνεση της 
Α.Ε.Ε.Γ.Α. «Η ΕΘΝΙΚΗ». Επίσης, σε περίπτωση που η 
ΕΘΝΙΚΗ ΑΣΦΑΛΙΣΤΙΚΗ αδυνατεί να αποσπάσει στο Τα¬ 
μείο υπάλληλο σύμφωνα με τα ανωτέρω, το Δ.Σ. μπορεί 
να προσλάβει υπάλληλο ιδίων προσόντων και νατού ανα¬ 
θέσει καθήκοντα Λογιστή του Ταμείου. 

Κατά τις συνεδριάσεις του Δ.Σ. παρίσταται άνευ ψήφου 
ο Διευθυντής του Ταμείου ή ο αναπληρωτής του (Λογι¬ 
στής του Ταμείου) εισηγούμενος τα προς συζήτηση θέ¬ 
ματα. 

Η κατανομή των αρμοδιοτήτων στο προσωπικό του Τα¬ 
μείου, ενεργείται από τον Διευθυντή του Ταμείου. 

Χρέη Γραμματείας του Δ.Σ. εκτελεί υπάλληλος ή μη του 
Ταμείου οριζόμενος από το Δ.Σ. 

Άρθρο 20 

Έλεγχος 

Α) Ελεγκτική Επιτροπή 

1. Η Ελεγκτική Επιτροπή είναι τριμελής. Εκλέγεται ανά 
τριετία από τη Γενική Συνέλευση, ταυτόχρονα με το Δ.Σ. 
Η θητεία της Ελεγκτικής Επιτροπής λήγει ταυτόχρονα με 
τη θητεία του Δ.Σ. 

2. Εάν παραιτηθούν ένα ή δύο μέλη της Ελεγκτικής Επι¬ 
τροπής, αυτά αντικαθίστανται από τα αναπληρωματικά μέ¬ 
λη. Σε περίπτωση παραίτησης και τρίτου μέλους εκλέγο¬ 
νται άλλα μέλη από την Γενική Συνέλευση, η οποία συγκα- 
λείται υποχρεωτικά για το λόγο αυτό εντός ενός (1) μηνός. 

3. Η Ελεγκτική Επιτροπή λαμβάνει γνώση της οικονομι¬ 
κής κατάστασης του Ταμείου, εποπτεύει και ελέγχει την 
οικονομική διαχείρισή του και υποβάλλει στην Τ ακτική Γ ε¬ 
νική Συνέλευση σχετική λεπτομερή έκθεση. 


4. Τα μέλη της Ελεγκτικής Επιτροπής μπορούν να παρί- 
στανται στις συνεδριάσεις του Δ.Σ. και να λαμβάνουν το 
λόγο σχετικά με οποιοδήποτε θέμα, χωρίς δικαίωμα ψή¬ 
φου. 

Β) Κατασταλτικός Έλεγχος 

Για κάθε οικονομική χρήση διενεργείται κατασταλτικός 
έλεγχος της διαχειρίσεως του Ταμείου. Για τον λόγο αυ¬ 
τό το Δ.Σ. διορίζει κάθε χρόνο ελεγκτή καθώς και ανα¬ 
πληρωτή αυτού, προερχόμενους από μία από τις εταιρεί¬ 
ες Ορκωτών Ελεγκτών που λειτουργούν νόμιμα. Με την 
ίδια απόφαση περί διορισμού ελεγκτών, το Δ.Σ. εγκρίνει 
και τη σχετική δαπάνη αμοιβής τους. Η έκθεση του ελε¬ 
γκτή για κάθε οικονομική χρήση υποβάλλεται στο Δ.Σ. 
προς έγκριση εντός της αμέσως επόμενης οικονομικής 
χρήσεως. 

Άρθρο 21 
Μητρώο Μελών 

1. Στο Ταμείο τηρείται μητρώο μελών, με στοιχεία σχε¬ 
τικά με την προσωπική, οικογενειακή, εργασιακή και 
ασφαλιστική κατάσταση των μελών και τις τακτικές και 
έκτακτες αποδοχές τους. Τα στοιχεία αυτά προέρχονται 
από το αρχείο του Τ.Α.Π.Ε., από τα ίδια τα μέλη και από 
την ΕΘΝΙΚΗ ΑΣΦΑΛΙΣΤΙΚΗ. 

2. Ειδικότερα, κάθε μέλος υποχρεούται εντός προθε¬ 
σμίας τριών (3) μηνών από την κτήση της ιδιότητας του 
μέλους του Ταμείου, να υποβάλλει συμπληρωματικό στο 
Ταμείο Δελτίο Απογραφής Ασφαλισμένου, ο τύπος του 
οποίου καθορίζεται με απόφαση του Δ.Σ. 

3. Τα μέλη εξουσιοδοτούν δια του παρόντος το Δ.Σ. του 
Ταμείου να ζητά και να λαμβάνει από την ΕΘΝΙΚΗ ΑΣΦΑ¬ 
ΛΙΣΤΙΚΗ καιτοΤ.Α.Π.Ε. κάθε στοιχείο που κρίνει αναγκαίο 
για την εκπλήρωση του σκοπού του Ταμείου. 

Άρθρο 22 

Λειτουργία του Ταμείου 

1. Το Ταμείο στεγάζεται σε ιδιαίτερο χώρο που θα ενοι¬ 
κιαστεί ή αγοραστεί με δαπάνες του Ταμείου, ή έχει πα- 
ραχωρηθεί από την ΕΘΝΙΚΗ ΑΣΦΑΛΙΣΤΙΚΗ. 

2. Το Ταμείο λειτουργεί με προσωπικό αποσπασμένο 
από την ΕΘΝΙΚΗ ΑΣΦΑΛΙΣΤΙΚΗ. Στην περίπτωση αυτή, 
κάθε λειτουργική δαπάνη του Ταμείου, περιλαμβανομέ- 
νης της μισθοδοσίας του προσωπικού του, βαρύνει την 
ΕΘΝΙΚΗ ΑΣΦΑΛΙΣΤΙΚΗ, σύμφωνα με την πάγια πρακτική 
που ακολουθείται στο Τ.Α.Π.Ε. 

3. Το Δ.Σ., εφόσον η Εθνική Ασφαλιστική δεν ανταπο- 
κρίνεται στα παραπάνω ή όποτε το κρίνει αναγκαίο, προ¬ 
σλαμβάνει το απαραίτητο προσωπικό για την αρτιότερη 
λειτουργία του Ταμείου, καθώς και οικονομικούς, νομι¬ 
κούς συμβούλους, αναλογιστές, κ.τλ. Επίσης, δύναταινα 
αναθέτει την εκτέλεση έργων, εκπόνηση μελετών ή πα¬ 
ροχή υπηρεσιών σε τρίτους και να διορίζει πληρεξούσι¬ 
ους δικηγόρους. 

Στις περιπτώσεις της παραγράφου αυτής, οι σχετικές 
δαπάνες βαρύνουν τον προϋπολογισμό του Ταμείου. 

Άρθρο 23 

Περιουσία του Ταμείου 

Περιουσία του Ταμείου είναι: 

1. Η πόσης φύσεως περιουσία του Κλάδου Πρόνοιας 
του Τ.Α.Π.Ε. κατά την ημερομηνία μετατροπής του στο 
παρόν Ν.Π.Ι.Δ. και δημοσίευσης του Καταστατικού αυ¬ 
τού. 

2. Κάθε άλλο περιουσιακό στοιχείο που το Ταμείο απο¬ 
κτά από της ιδρύσεως του και εξής. 

Άρθρο 24 
Αποθεματικά 

Το Ταμείο υποχρεούται στη τήρηση αποθεματικών, το 
ύψος των οποίων αντανακλά τις χρηματοοικονομικές 
υποχρεώσεις του για την καταβολή εφάπαξ βοηθημάτων, 
σύμφωνα με τις διατάξεις του παρόντος Καταστατικού. Ο 
υπολογισμός αυτών πραγματοποιείται από πτυχιούχο 
αναλογιστή. 

Άρθρο 25 

Διαχείριση περιουσίας 

1. Το Δ.Σ. διαχειρίζεται την πάσης φύσεως περιουσία 
του Ταμείου σύμφωνα με την εθνική και κοινοτική νομο¬ 
θεσία και πρακτική. 

2. Οι επενδύσεις του Ταμείου πραγματοποιούνται βάσει 
των αρχών της συνετής διαχείρισης και τοποθέτησης και 
της διασποράς του επενδυτικού κινδύνου. 

3. Το Ταμείο μπορεί να προσλάβει ως οικονομικό σύμ¬ 
βουλο διαχείρισης, θυγατρική εταιρία αναγνωρισμένης 
στην Ελλάδα τράπεζας. 

Άρθρο 26 

Οικονομική, λογιστική και Διαχειριστική οργάνωση 

1. Κάθε διαχειριστική χρήση του ταμείου συμπίπτει με 
το ημερολογιακό έτος. Κατ’ εξαίρεση, η πρώτη διαχειρι¬ 
στική περίοδος παρατείνεται μέχρι την 31η Δεκεμβρίου 
του επόμενου έτους από της ισχύος του παρόντος. Για 
την πρώτη διαχειριστική περίοδο, δεν είναι υποχρεωτική 
η σύνταξη προϋπολογισμού. 

2. Οι εισπράξεις του Ταμείου διενεργούνται μέσω τρα¬ 
πεζών, με πίστωση των έντοκων σε αυτές λογαριασμών 
του Ταμείου, καθώς και με εισπράξεις μέσω του ταμείου 
της Εθνικής Ασφαλιστικής. 

3. Οι πληρωμές του Ταμείου διενεργούνται μέσω Τρα¬ 
πεζών , με χρέωση των έντοκων σε αυτές λογαριασμών 
του Ταμείου, καθώς και με πληρωμές μέσω του ταμείου 
της Εθνικής Ασφαλιστικής. Το Δ.Σ. μπορεί να αποφασίζει 
τη διενέργεια πληρωμών με επιταγές ή σε μετρητά. 

Άρθρο 27 

Δικαιούχοι-Προϋποθέσεις 
παροχής εφάπαξ βοηθήματος 

1. Τα μέλη του Ταμείου δικαιούνται εφάπαξ βοηθήμα¬ 
τος αποκλειστικά και μόνο στις πιο κάτω περιπτώσεις: 

α) Σε περίπτωση που αποχωρήσουν από την υπηρεσία 
τους στην ΕΘΝΙΚΗ ΑΣΦΑΑΙΣΤΙΚΗ και δικαιούνται κύριας 
σύνταξης από τοΤ.Α.Π.Ε., ή εφόσον έχουν συμπληρώσει 
δεκαπέντε (15) έτη ασφάλισης στο Ταμείο και αποχωρούν 
από την ΕΘΝΙΚΗ ΑΣΦΑΑΙΣΤΙΚΗ για οποιονδήποτε λόγο. 

β) Σε περίπτωση που αποχωρήσουν από την ΕΘΝΙΚΗ 
ΑΣΦΑΛΙΣΤΙΚΗ λόγω ανικανότητας προς εργασία, η οποία 
πιστοποιείται με συνταξιοδοτική απόφαση του Τ.Α.Π.Ε. 
και εφόσον έχουν συμπληρώσει πέντε (5) έτη ασφάλισης 
στο Ταμείο, στην περίπτωση συνταξιοδότησης λόγω 
ασθένειας ή εφόσον έχουν συμπληρώσει τρία (3) έτη 
ασφάλισης στο Ταμείο, στην περίπτωση συνταξιοδότη- 
σης λόγω ατυχήματος. 

2. Σε περίπτωση θανάτου μέλους του Ταμείου πριν την 
αποχώρηση του από την ΕΘΝΙΚΗ ΑΣΦΑΛΙΣΤΙΚΗ, εφόσον 
το μέλος έχει συμπληρώσει πέντε (5) έτη ασφάλισης στο 


Ταμείο, το εφάπαξ βοήθημα δικαιούνται, ο επιζών σύζυ¬ 
γος κατά το 1/4 αυτού και τα 3/4 τα τέκνα του θανόντος 
μέλους κατ ίσομοιρία. Ως τέκνα νοούνται και τα εκτός γά¬ 
μου φυσικά νομιμοποιημένα ή αναγνωρισμένα, τα υιοθε¬ 
τημένα καθώς και για το μερίδιο θανόντος τέκνου τα τέ¬ 
κνα αυτού. Μη υπαρχόντων των παραπάνω προσώπων το 
παραπάνω βοήθημα δικαιούνται οι εκ διαθήκης ή εξ αδια¬ 
θέτου κληρονόμοι του, κατά τις διατάξεις του Αστικού 
Κώδικα και κατά το λόγο της κληρονομικής τους μερίδας. 

3. Σημειώνεται ότι απαραίτητη προϋπόθεση για την κα¬ 
ταβολή του εφάπαξ βοηθήματος είναι η καθ’ οιονδήποτε 
τρόπο αποχώρηση απάτην ΕΘΝΙΚΗ ΑΣΦΑΛΙΣΤΙΚΗ. 

Σε περίπτωση που μέλος του Ταμείου επιθυμεί την δια¬ 
κοπή της ασφάλισής του, μπορεί να υποβάλλει, προς τού¬ 
το, σχετική αίτηση στο Διοικητικό Συμβούλιο. 

Εφ’ όσον συντρέχουν οι προϋποθέσεις της παραγρά¬ 
φου 1 του παρόντος άρθρου η παροχή που δικαιούται το 
μέλος κεφαλαιοποιείται, και καταβάλλεται όταν αποχωρή¬ 
σει από την ΕΘΝΙΚΗ ΑΣΦΑΛΙΣΤΙΚΗ. Το ως άνω κεφαλαιο- 
ποιηθέν ποσό θα είναι έντοκο από την ημερομηνία διακο¬ 
πής της ασφάλισης μέχρι την αποχώρηση του μέλους από 
την ΕΘΝΙΚΗ ΑΣΦΑΛΙΣΤΙΚΗ με ετήσιο επιτόκιο 2%. 

Άρθρο 28 
Χρόνος ασφάλισης 

Γ ια τη θεμελίωση δικαιώματος σε εφάπαξ βοήθημα και 
τον υπολογισμό του ποσού του εφάπαξ βοηθήματος λαμ- 
βάνονται υπόψη: 

1) Ο χρόνος ασφάλισης στον Κλάδο Ασφάλισης Πρό¬ 
νοιας του Τ.Α.Π.Ε. ο οποίος συμπίπτει με τον συντάξιμο 
χρόνο. 

2) Πέραν του ως άνω χρόνου, λαμβάνονται υπόψη: 

α) Ο χρόνος πραγματικής υπηρεσίας στην ΕΘΝΙΚΗ 
ΑΣΦΑΛΙΣΤΙΚΗ, για τον οποίο έχουν καταβληθεί στο Τα¬ 
μείο οι ασφαλιστικές εισφορές. Η μη καταβολή εισφορών 
εντός πενταετίας από τότε που κατέστησαν απαιτητές, 
συνεπάγεται τη μη αναγνώριση ως χρόνου ασφάλισης 
του χρόνου στον οποίο ανάγονται οι μη καταβληθείσες ει¬ 
σφορές. 

β) Ο χρόνος μη πραγματικής υπηρεσίας (π.χ. άδεια 
ασθένειας, μητρότητας, κ.λπ.), για τον οποίο υφίσταται 
υποχρέωση καταβολής αποδοχών από την ΕΘΝΙΚΗ 
ΑΣΦΑΛΙΣΤΙΚΗ και έχουν καταβληθεί στο Ταμείο οι ασφα¬ 
λιστικές εισφορές. Η μη καταβολή εισφορών εντός πε¬ 
νταετίας από τότε που κατέστησαν απαιτητές, συνεπάγε¬ 
ται τη μη αναγνώριση ως χρόνου ασφάλισης του χρόνου 
στον οποίο ανάγονται οι μη καταβληθείσες εισφορές. 

γ) Ο χρόνος που έχει αναγνωρισθεί και εξαγορασθεί, ή 
θα αναγνωρισθεί και εξαγορασθεί, σύμφωνα με τις δια¬ 
τάξεις του άρθρου 29 του παρόντος καταστατικού. 

Άρθρο 29 

Αναγνώριση και εξαγορά χρόνου ασφάλισης 

1. Τα μέλη του Ταμείου έχουν δικαίωμα να αναγνωρί¬ 
σουν, κατόπιν εξαγοράς, ως χρόνο ασφάλισης: 

α) Το χρόνο της άδειας μητρότητας και της γονικής 
άδειας ανατροφής των παιδιών, εφ’ όσον καταβάλλονται 
οι εισφορές στο Ταμείο με ανώτατο όριο αναγνώρισης τα 
2,5 χρόνια. 

β) Το χρόνο εκπαιδευτικής άδειας, στην έκταση που ο 
χρόνος αυτός προβλέπεται ως χρόνος ασφάλισης για τη 
θεμελίωση δικαιώματος σε σύνταξη ή την προσαύξηση 
της σύνταξης από το Τ.Α.Π.Ε. 

γ) Το χρόνο στρατιωτικής υπηρεσίας, για διάστημα μέ¬ 
χρι τριών (3) ετών. 

δ) Το χρόνο υπαγωγής στην ασφάλιση άλλων οργανι¬ 
σμών κύριας ασφάλισης ή στο Δημόσιο και εφόσον ήταν 
υπάλληλοιτης ΕΘΝΙΚΗΣ ΑΣΦΑΛΙΣΤΙΚΗΣπριντην 1.5.1986 
σύμφωνα μετηνΥ.Α. 28/57/1986 (141 Β'). 

ε) Το χρόνο υπηρεσίας με σύμβαση έργου των 37 υπαλ¬ 
λήλων της Εθνικής Ασφαλιστικής που αναγνωρίστηκε ως 
χρόνος πραγματικής υπηρεσίας σύμφωνα με το Πρακτι¬ 
κό Συμφωνίας 12.7.1994. 

2. Οι ως άνω χρόνοι αναγνωρίζονται ως χρόνος ασφάλι¬ 
σης στο Ταμείο, με απόφαση του Διοικητικού Συμβουλίου, 
ύστερα από αίτηση του μέλους και προσκόμιση των προ- 
βλεπομένων από το Διοικητικό Συμβούλιο δικαιολογητικών. 

3. Οι χρόνοι που αναγνωρίζονται βάσει της προηγούμε¬ 
νης παραγράφου συνυπολογίζονται για τη θεμελίωση δι¬ 
καιώματος σε εφάπαξ βοήθημα και τον καθορισμό του 
ποσού αυτού από και δια της πλήρους εξοφλήσεως των 
εισφορών εξαγοράς. 

4. Το ποσοστό της εισφοράς εξαγοράς ανέρχεται σε 
4%. Ως βάση υπολογισμού του λαμβάνεταιτο ένα δωδέ¬ 
κατο τωντακτικών ετήσιων αποδοχώντου ασφαλισμένου, 
συμπεριλαμβανομένων των δώρων Χριστουγέννων και 
Πάσχα, του επιδόματος αδείας και του επιδόματος ισο¬ 
λογισμού, κατά το χρόνο υποβολής της αίτησης με πλήρη 
δικαιολογητικά. Το ποσό αυτό δε δύναται να υπερβαίνει 
το δεκαπλάσιοτου 1 ου κλιμακίουτου μισθολογίου του κύ¬ 
ριου προσωπικού της ΕΘΝΙΚΗΣ ΑΣΦΑΛΙΣΤΙΚΗΣ προσαυ¬ 
ξημένο κατά τα οικογενειακά επιδόματα. 

5. Η εισφορά εξαγοράς που βαρύνει το μέλος προκύ¬ 
πτει από τον πολλαπλασιασμό των κατά την προηγούμε¬ 
νη παράγραφο προσδιοριζόμενων αποδοχών, με το πο¬ 
σοστό 4% και με τον αριθμό των αναγνωριζόμενων μηνών 
ή κλάσμα μηνός. 

6. Η εισφορά εξαγοράς καταβάλλεται είτε εφάπαξ, 
εντός τριμήνου από την κοινοποίηση της απόφασης του 
Διοικητικού Συμβουλίου, οπότε παρέχεται έκπτωση δέκα 
τοις εκατό (10%) είτε σε μηνιαίες δόσεις ίσες προς τους 
αναγνωριζόμενους μήνες, είτε με συμψηφισμό κατά την 
καταβολή της εφ’ άπαξ παροχής. 

Σε περίπτωση καταβολής της εισφοράς εξαγοράς σε 
δόσεις, η πρώτη δόση καταβάλλεται μέχρι το τέλος του 
επόμενου μήνα από την κοινοποίηση της απόφασης του 
Διοικητικού Συμβουλίου περί αναγνώρισης του χρόνου 
ασφάλισης. Καθυστέρηση καταβολής δόσης συνεπάγε¬ 
ται επιβάρυνση του μέλους με πρόσθετο τέλος, (προσαύ- 
ξηση του ποσού της δόσης σε ποσοστό 2% μηνιαίως). Κα¬ 
θυστέρηση καταβολής δόσης πέραν του εξαμήνου από 
τη λήξη της τελευταίας δόσης, συνεπάγεται απώλεια του 
δικαιώματος προς αναγνώριση του χρόνου ασφάλισης. 

7. Εισφορά εξαγοράς που καταβλήθηκε στο Ταμείο επι- 
στρέφεταιστο μέλος, εφόσον κατά την έξοδό του απάτην 
ΕΘΝΙΚΗ ΑΣΦΑΛΙΣΤΙΚΗ δε θεμελιώνει δικαίωμα με εφά¬ 
παξ βοήθημα. 

8. Μέλος που υπέβαλε αίτηση για αναγνώριση χρόνου 
ασφάλισης δικαιούται με δήλωσή του προς το Διοικητικό 
Συμβούλιο να παραιτηθεί από αυτή, εν όλω ή εν μέρει, για 
μία μόνο φορά. Το δικαίωμα παραίτησης μπορεί να ασκη¬ 
θεί και μετά την αποδοχή της αίτησης για αναγνώριση 
χρόνου ασφάλισης από το Διοικητικό Συμβούλιο του Τα¬ 
μείου και την εξόφληση από το μέλος της εισφοράς εξα¬ 
γοράς. 

9. Η κατά το προηγούμενο εδάφιο δήλωση παραίτησης 


δεν ανακαλείται και συνεπάγεται την οριστική απώλεια 
του δικαιώματος του μέλους να αξιώσει εκ νέου την ανα¬ 
γνώριση του ίδιου χρόνου. 

10. Επί παραιτήσεως, οι καταβληθείσες εισφορές εξα¬ 
γοράς επιστρέφονται στο μέλος, κατά τα οριζόμενα στο 
άρθρο 31 παρ. 2 του παρόντος Καταστατικού. 

11. Σε περίπτωση θανάτου μέλους, τα δικαιώματα που 
προβλέπονται από τις διατάξεις του παρόντος άρθρου 
έχουν τα πρόσωπα που αναφέρονται στο άρθρο 27 παρ. 
2 του παρόντος, ως δικαιούχοι εφάπαξ βοηθήματος λόγω 
θανάτου μέλους. 

Άρθρο 30 

Υπολογισμός εφάπαξ βοηθήματος 

Το ποσό του εφ’ άπαξ βοηθήματος που απονέμεται 
στους δικαιούχους, σύμφωνα με τις διατάξεις του άρ¬ 
θρου 27 του παρόντος, ασφαλισμένους και στους νόμι¬ 
μους κληρονόμους αποβιούντων ασφαλισμένων, ισούται: 

α) Γιατα έτη που έχουν διανυθεί στην ασφάλιση του ΤΑ- 
ΠΕ από την ημερομηνία πρόσληψης μέχρι τις 31.12.1992 
οι συντάξιμες μηνιαίες αποδοχές επι τα χρόνια ασφάλι¬ 
σης πλέον 20%, 

β) για τα έτη από 1.1.1993 μέχρι και 31.12.2007 οι μικτές 
τακτικές μηνιαίες αποδοχές επίτα χρόνια ασφάλισης πλέ¬ 
ον 20% και, 

γ) για τα έτη από 1.1.2008 και μετά το 70% των μικτών 
τακτικών μηνιαίων αποδοχών. 

Τα ποσά που προκύπτουν αθροίζονται και μας δίνουν 
πλέον το συνολικό ποσό της εφάπαξ παροχής. 

Ως συντάξιμες αποδοχές λογίζονται ο βασικός μηνιαίος 
μισθός, τα επιδόματα ευδόκιμης υπηρεσίας, τα επιδόμα¬ 
τα πολυετίας και πρόσθετης πολυετίας, το επίδομα βαθ¬ 
μού και το επιστημονικό επίδομα. 

Ως μικτές τακτικές αποδοχές λογίζονται το σύνολο των 
μηνιαίων τακτικών αποδοχών σε χρήμα που λαμβάνει ο 
υπάλληλος από την ΕΘΝΙΚΗ ΑΣΦΑΛΙΣΤΙΚΗ για τις παρε¬ 
χόμενες σε αυτήν υπηρεσίες, συμπεριλαμβανομένωντων 
πάσης φύσεως τακτικών επιδομάτων και εξαιρουμένων 
των τυχόν προσαυξήσεων για υπερωριακή απασχόληση, 
προμήθειες, μερίσματα, όοηυε κ.λπ. Δεν λαμβάνονται 
επίσης υπόψη τα δώρα Χριστουγέννων και Πάσχα, το επί¬ 
δομα αδείας και οποιαδήποτε άλλη μη μηνιαία τακτική πα¬ 
ροχή- 

Σε περίπτωση που ο υπάλληλος αμείβεται με ημερομί¬ 
σθιο ως μηνιαίος μισθός θεωρείται το σύνολο των ημερο¬ 
μισθίων 25 ημερών, σύμφωνα μετά παραπάνω. 

1. Το ανώτατο όριο του εφάπαξ βοηθήματος (παροχής) 
καθορίζεται στο ποσό που αντιστοιχεί, σύ μφωνα με τα πα¬ 
ραπάνω, σε 37 χρόνια υπηρεσίας. 

Το σύμφωνα μεταπιο πάνω χορηγούμενο εφ’ άπαξ βοή¬ 
θημα, προσαυξάνεται κατά το ποσοστό των επιδομάτων, 
συζύγου, τέκνων και παιδικής μέριμνας, τα οποία κατα¬ 
βλήθηκαν και υποβλήθηκαν σε κρατήσεις υπέρ του Τα¬ 
μείου και για όσο χρόνο έγιναν οι παραπάνω κρατήσεις. 

Τ ο ποσό τούτο ισούται προς το γινόμενο του μέσου όρου 
των προαναφερόμενων οικογενειακών επιδομάτων, που 
λήφθηκανή θαλαμβάνονταναπότον ασφαλισμένο κατάτο 
τελευταίο προς της εξόδου του από την υπηρεσία δωδε¬ 
κάμηνο, επίτον αριθμό των ετών που χορηγήθηκε κάθε ένα 
από αυτά και με την προϋπόθεση ότι καταβλήθηκαν και 
υποβλήθηκαν αυτά σε κρατήσεις υπέρ του Ταμείου. 

2. Για τον υπολογισμό του εφάπαξ βοηθήματος δεν 
λαμβάνεται υπόψη κανένα άλλο είδος αποδοχών, τακτι- 

κών ή έκτακτων, ως ενδεικτικά αναφέρονται τα δώρα Χρι¬ 
στουγέννων και Πάσχα, τα επιδόματα αδείας οι υπερω¬ 
ρίες, κ.λπ. 

3. Εφόσον μέλος του Ταμείου δεν φέρει βαθμό ή δεν 
λαμβάνει αποδοχές ορισμένου βαθμού της υπαλληλικής 
ιεραρχίας του μόνιμου προσωπικού της ΕΘΝΙΚΗΣ ΑΣΦΑ¬ 
ΛΙΣΤΙΚΗΣ, για τον υπολογισμό του εφάπαξ βοηθήματος 
λαμβάνεται υπόψη το σύνολο των αποδοχών με εφαρμο¬ 
γή πάντα της παραγράφου 4 του παρόντος άρθρου. 

4. Κατώτερο και ανώτερο ποσό παροχής: 

Κατώτερο όριο παροχής: 59.000 € με 25 χρόνια ασφα- 

λίσιμης υπηρεσίας στο Ταμείο. Για αποχωρήσεις με λιγό¬ 
τερο χρόνια σύμφωνα και με τις διατάξεις του άρθρου 27 
θα ισχύει αναλογικά. Επίσης για τον υπολογισμό του κα¬ 
τώτερου ορίου της εφ’ άπαξ παροχής σαν χρόνος εργα¬ 
σίας το πλήρες ωράριο που ισχύει στην ΕΘΝΙΚΗ ΑΣΦΑ¬ 
ΛΙΣΤΙΚΗ. Για κλάσμα χρόνου εργασίας υπολογίζονται 
αναλογικά οι παροχές. 

Ανώτερο όριο παροχής: 210.000,00€σε κάθε περίπτωση. 

Τα πιο πάνω ποσά θα αναπροσαρμόζονται με βάση τον 
ετήσιο πληθωρισμό που προσδιορίζεται από την Εθνική 
Στατιστική Υπηρεσία. 

5. Το ποσό του εφάπαξ βοηθήματος που καταβάλλεται 
αποτελεί το άθροισμα των επιμέρους ποσών που προκύ¬ 
πτουν κατά τα οριζόμενα στα προηγούμενα εδάφια. 

6. Κατά τον υπολογισμό του εφάπαξ βοηθήματος, χρο¬ 
νικό διάστημα μικρότερο των 12 μηνών υπολογίζεται ανα¬ 
λογικά. 

Άρθρο 31 

Επιστροφή εισφορών 

1. Κάθε μέλος του Ταμείου δικαιούται επιστροφής των 
εισφορών του, εφόσον συντρέχει μια από τις ακόλουθες 
περιπτώσεις: 

α) Κατάτην έξοδό του απάτην ΕΘΝΙΚΗ ΑΣΦΑΛΙΣΤΙΚΗ, δεν 
θεμελιώνει δικαίωμα εφ’ άπαξ βοηθήματος από το Ταμείο, 
σύμφωνα μετά οριζόμενα στο άρθρο 27του παρόντος. 

β) Παύουν να συντρέχουν στο πρόσωπό του οι κατά το 
άρθρο 3 παρ. 1 του παρόντος προϋποθέσεις κτήσης της 
ιδιότητας του μέλους του Ταμείου. 

γ) Αποχωρεί οικειοθελώς από το Ταμείο, με ασφαλίσιμη 
υπηρεσία κάτω των 15 ετών σύμφωνα με τα οριζόμενα 
στο άρθρο 27 του παρόντος. 

δ) Αποβάλλεται από το Ταμείο, κατά τα οριζόμενα στο 
άρθρο 6 στοιχείο δ του παρόντος. 

2. Στις περιπτώσειςτηςπροηγούμενηςπαραγράφου, οι 
εισφορές επιστρέφονται εντόκως αφότου καταβλήθη¬ 
καν, με επιτόκιο αυτό που εκάστοτε ίσχυε για τις καταθέ¬ 
σεις των χρη ματικών διαθέσιμων του Ταμείου. 

3. Επί θανάτου μέλους του Ταμείου, οι κληρονόμοιτου, 
εφόσον δεν θεμελιώνουν δικαίωμα εφ’ άπαξ βοηθήματος, 
δικαιούνται επιστροφής των εισφορών του αποβιώσα- 
ντος, κατά τα οριζόμενα στην προηγούμενη παράγραφο. 

Άρθρο 32 

Καταβολή εφ’ άπαξ βοηθήματος 

1. Το εφ’ άπαξ βοήθημα καταβάλλεται, κατόπιν αιτήσε- 
ως, με απόφαση του Διοικητικού Συμβουλίου του Ταμείου. 

2. Η αναστολή της καταβολής της σύνταξης από το 
Τ.Α.Π.Ε. δεν αποτελεί λόγο μη καταβολής του εφ’ άπαξ 
βοηθήματος. 


Άρθρο 33 

Παραγραφή - Συμψηφισμός - Εκχώρηση, Κατάσχεση 

1. Το δικαίωμα στο εφ’ άπαξ βοήθημα δεν παραγράφε¬ 
ται. 

2. Κάθε οφειλή του Ταμείου προς μέλος του ή δικαιού¬ 
χους αυτού, παραγράφεται μετά την πάροδο πενταετίας 
αφότου κατέστη απαιτητή. 

3. Το Ταμείο δικαιούται να παρακρατεί τυχόν ανεξό¬ 
φλητες και μη παραγραμμένες οφειλές εισφορών, κατά 
την καταβολή του εφ’ άπαξ βοηθήματος στους δικαιού¬ 
χους. 

4. Η αξίωση καταβολής του εφ’ άπαξ βοηθήματος δεν 
εκχωρείται και δεν κατάσχεται, είναι δε αυτοδικαίως άκυ¬ 
ρη κάθε εκχώρηση ή κατάσχεσή της, επιφυλασσομένων 
των διατάξεων περί εκχωρήσεως ή κατασχέσεως υπέρ 
Δημοσίου. 

Άρθρο 34 

Εσωτερικός Κανονισμός - Ειδικές Επιτροπές 

1. Τα θέματα που έχουν σχέση με την εσωτερική λει¬ 
τουργία και οργάνωση του Ταμείου μπορούν να ρυθμι¬ 
στούν με Εσωτερικό Κανονισμό, που ψηφίζεται απάτη Γ ε¬ 
νική Συνέλευση, σύμφωνα με όσα ορίζονται στο άρθρο 10 
παρ. 3, περ. 5 του παρόντος. 

2. Η Γενική Συνέλευση και το Διοικητικό Συμβούλιο μπο¬ 
ρούν να συγκροτούν Ειδικές Επιτροπές, από μέλη του Τα¬ 
μείου, για τη μελέτη, προώθηση και αντιμετώπιση των θε- 
μάτωνπου απασχολούντο Ταμείο. Οι εισηγήσεις των Επι¬ 
τροπών αυτών υποβάλλονται προς έγκριση στο όργανο 
του Ταμείου που τις συγκρότησε. 

Άρθρο 35 

Διάλυση του Ταμείου. Τύχη της περιουσίας αυτού 

Σε περίπτωση διάλυσης του Ταμείου ενεργείται εκκα¬ 
θάριση σύμφωνα με τις σχετικές διατάξεις του Αστικού 
Κώδικα. Μετά το τέλος της εκκαθάρισης, η περιουσία του 
Ταμείου περιέρχεται στο Ομαδικό Συμβόλαιο των Υπαλ¬ 
λήλων της Α.Ε.Ε.Γ.Α. «Η ΕΘΝΙΚΗ», προκειμένου να χρη¬ 
σιμοποιηθεί για πρόσθετες παροχές ή κάλυψη ελλειμμά¬ 
των, καθώς και βελτίωση της ιατροφαρμακευτικής και νο¬ 
σοκομειακής περίθαλψης των μελών του. Αν και κατά το 
χρόνο διάλυσης του Ταμείου δεν υπάρχει Ομαδικό Συμ¬ 
βόλαιο, η Γ ενική Συνέλευση αποφασίζει για την τύχη της 
περιουσίας του Ταμείου, σύμφωνα με τα όσα ορίζονται 
στο άρθρο 10, παρ. 3περίπτ. 6 του παρόντος. 

Άρθρο 36 
Προμήθειες 

1. Κάθε συμφωνία που συνομολογείται για λογαριασμό 
του Ταμείου για προμήθειες και εργασίες, γενικά διενερ- 
γείται ως ακολούθως: 

α) Χωρίς δημόσιο διαγωνισμό, αν η δαπάνη δεν υπερ¬ 
βαίνει τα 15.000 €. 

β) Με πρόχειρο μειοδοτικό διαγωνισμό, αν η δαπάνη 
υπερβαίνει τα 15.000 €, αλλά όχι τα 25.000 €. 

γ) Με πρόχειρο μειοδοτικό διαγωνισμό από Επιτροπή 
που συγκροτείται με απόφαση του Δ.Σ., μετά από δημο¬ 
σίευση σχετικής περιλήψεως στον ημερήσιο τύπο, αν η 
δαπάνη υπερβαίνει τα 25.000 €, αλλά όχι τα 50.000 €. 

δ) Με τακτικό δημόσιο διαγωνισμό, αν η δαπάνη υπερ¬ 
βαίνει τα 50.000 €. 

3. Η συνομολόγηση των συμφωνιών προμηθειών ή εκτέ¬ 
λεσης έργων και, γενικώς, η διενέργεια των διαγωνισμών, 

ενεργείται από Επιτροπή Προμηθειών οριζόμενη με από¬ 
φαση του Διοικητικού Συμβουλίου. 

4. Οι αποφάσειςτης Επιτροπής Προμηθειών υπόκεινται 
στην έγκριση του Δ.Σ. 

5. Τα πιο πάνω ποσά αναπροσαρμόζονται κατ’ έτος 
σύμφωνα με τον δείκτη τιμών καταναλωτού της Εθνικής 
Στατιστικής Υπηρεσίας. 

Άρθρο 37 
Δάνεια 

1. Το Ταμείο μπορεί να χορηγεί μετά από απόφαση του 
Διοικητικού του Συμβουλίου προσωπικά δάνεια. 

2. Προσωπικά τοκοχρεολυτικά δάνεια χορηγούνται 
στους ασφαλισμένους του Ταμείου που έχουν συμπλη¬ 
ρώσει τριετή τουλάχιστον υπαγωγή στην ασφάλιση του. 
Η εξόφληση των δανείων τούτων ενεργείται με μηνιαίες 
τοκοχρεολυτικές δόσεις, που δεν μπορεί να είναι ανώτε¬ 
ρες των εξήντα (60), με επιτόκιο ίσο προς το εκάστοτε επι¬ 
τόκιο των εντόκων γραμματίων του Ελληνικού Δημοσίου 
ετήσιας διάρκειας. Η παροχή των δανείων αυτών αποφα- 
σίζεταιαπό το Δ.Σ. 

Το ποσόν του χορηγουμένου δανείου για τους ασφαλι¬ 
σμένους δεν μπορεί να είναι ανώτερο των μικτών μηνιαί¬ 
ων αποδοχών δυο (2) μηνών για όσους έχουν υπηρεσία 
τριών (3) ετών συμπληρωμένων και μέχρι (5) ετών, τριών 
(3) μηνών για όσους έχουν ασφαλίσιμη υπηρεσία πάνω 
από πέντε (5) και μέχρι οκτώ (8) ετών συμπληρωμένων και 
πέντε μηνών (5) για όσους έχουν ασφαλίσιμη υπηρεσία 
πάνω από οκτώ (8) έτη συμπληρωμένα. Πριν από την ολο¬ 
σχερή εξόφληση του δανείου που έχει χορηγηθεί δεν 
μπορεί να δοθεί νέο δάνειο. Η απόδοση των μηνιαίων το- 
κοχρεολυτικών δόσεων γίνεται με παρακράτηση του πο¬ 
σού των δόσεων από τις αποδοχές του ασφαλισμένου 
από την ΕΘΝΙΚΗ ΑΣΦΑΛΙΣΤΙΚΗ. 

Σε περίπτωση εξόδου έκτης υπηρεσίας του δανειοδο¬ 
τούμενου, (ή θανάτου αυτού), παρακρατείται το δάνειο 
που χορηγήθηκε από τις παροχές αυτού ή των κληρονό¬ 
μων. Σε περίπτωση που ο δανειοδοτούμενος δεν δικαιού¬ 
ται παροχές τηρείται η σύμβαση από αυτόν ή τους κλη¬ 
ρονόμους του, σε διαφορετική δε περίπτωση το Ταμείο 
προβαίνει σε λήψη των νομίμων για την προστασία των 
συμφερόντων του μέτρα. 

Άρθρο 38 

Αγορά Ακινήτων - Ανοικοδόμηση 

1. Για την αγορά ακινήτου απαιτείται σχετική απόφαση 
του Δ.Σ. του Ταμείου 

α) Στην απόφαση πρέπει να καθορίζεται και το ανώτατο 
όριο του ποσού που μπορεί να διατεθεί γι’ αυτό το σκοπό. 

β) Δημοσίευση σχετικής προκήρυξης σε δυο τουλάχι¬ 
στον ημερησία φύλλα εφημερίδων που εκδίδονται στην 
έδρα του Ταμείου και σε δύο τουλάχιστον εκδόσεις τους. 
Με την προκήρυξη πρέπει να καλούνται οι ενδιαφερόμε¬ 
νοι για υποβολή σχετικώνπροσφορώνπροςτοΤαμείο μέ¬ 
σα σε ορισμένη προθεσμία, που δεν μπορεί πάντως να εί¬ 
ναι μικρότερη του Ιδθημέρου. 

γ) Με την λήξη της κατά την προηγούμενη παράγραφο 
προθεσμίας το Δ.Σ. του Ταμείου επιλέγει μεταξύ των ακι¬ 
νήτων που έχουν προσφερθεί τα κατά την κρίσιν του κρι- 
νόμενα ως κατ’ αρχήν κατάλληλα και ανταποκρινόμενα 
για τους σκοπούς που επιζητείται η αγορά. 

δ) Τα κατά τ’ ανωτέρω επιλεγμένα κατ’ αρχήν κατάλλη¬ 
λα ακίνητα εκτιμώνται από επιτροπή, που υποχρεούται 


στην σύνταξη λεπτομερούς πρακτικού εκτιμήσεως κάθε 
ενός ακινήτου, που συγκροτείται με απόφαση του Διοικη¬ 
τικού Συμβουλίου του Ταμείου. Η αμοιβή των μελών της 
Εκτιμητικής Επιτροπής καθορίζεται με απόφαση του Δ.Σ. 
του Ταμείου. 

ε) Μετά την υποβολή των εκθέσεωντης εκτιμητικής επι¬ 
τροπής, το Διοικητικό Συμβούλιο εκτιμά το σύνολο των 
συγκεντρωθέντων στοιχείων και επιλέγει το ακίνητο που 
θα αγοράσει με αιτιολογημένη απόφασή του. 

στ) Οι δαπάνες των εκτιμήσεων βαρύνουν εξ ολοκλή¬ 
ρου το Ταμείο. 

Άρθρο 39 

Μεταβατικές διατάξεις 

1. Στους πρώην ασφαλισμένους στον κλάδο πρόνοιας 
του Τ.Α.Π.Ε.που έλαβαν αποτο Τ.Α.Π.Ε.εφάπαξ βοήθημα 
υπολογισμένο με βάση το άρθρο 57 παρ. 3 του Ν. 
2084/1992 (ΦΕΚ Α' 165) το ταμείο καταβάλλει την διαφο¬ 
ρά μεταξύ του εφάπαξ που τους χορηγήθηκε απο το 
Τ.Α.Π.Ε.και αυτού που θα προέκυπτε με βάση τις κατα¬ 
στατικές διατάξεις του κλάδου πρόνοιας του Τ.Α.Π.Ε. Η 
διαφορά αυτή καταβάλλεται εντόκως με ετήσιο επιτόκιο 
ίσο με το επιτόκιο των εντόκων γραμματίωντου Δημοσίου 
δεκαετούς διάρκειας, απο την καταβολή του εφάπαξ μέ¬ 
χρι την ημερομηνία υποβολής αίτησης των ενδιαφερομέ¬ 
νων η οποία πρέπει να κατατεθεί στο ταμείο εντός προθε¬ 
σμίας ενός (1) έτους απο της ισχύος του παρόντος. 

2. Δεν καταβάλλονται διαφορές εφάπαξ παροχής 
στους πρώην ασφαλισμένους (ήδη συνταξιούχους) του 
Κλάδου Πρόνοιας του Τ.Α.Π.Ε εφόσον έχει ήδη καταβλη¬ 
θεί βάσει δικαστικής αποφάσεως. 

Σε περίπτωση εκκρεμοδικίας θα καταβάλλονται οι δια¬ 
φορές αυτές στους πρώην ασφαλισμένους (συνταξιού¬ 
χους), αφού προηγουμένως παραιτηθούντόσοτου δικαι¬ 
ώματος αγωγής, όσο και του δικογράφου, αναγνωρίζο¬ 
ντας ότι δεν έχουν καμία απαίτηση ή αξίωση κατά του 
Τ.Α.Π.Ε. 

Για την καταβολή της εφάπαξ παροχής οι παραπάνω δι¬ 
καιούχοι παραιτούνται από κάθε απαίτηση ή αξίωση που 
έχουν κατά του Τ.Α.Π.Ε., σε σχέση με την καταβολή δια¬ 
φορών του εφάπαξ. 

3. Στους πρώην ασφαλισμένους στον κλάδο πρόνοιας 
του Τ.Α. Π. Ε. εφόσον έχουν αποχωρήσει απο την Α. Ε. Ε. Γ.Α. 
«Η ΕΘΝΙΚΗ» μετά την 15.4.2004 και δεν τους έχουν κατα¬ 
βληθεί το εφάπαξ βοήθημα απο το Τ.Α.Π.Ε. μέχρι την ημε¬ 
ρομηνία σύστασης του Αλληλοβοηθητικού Ταμείου Πρό¬ 
νοιας του Προσωπικού της Α.Ε.Ε.Γ.Α. «Η ΕΘΝΙΚΗ» θα κα¬ 
ταβάλλεται η παροχή απο το ταμείο, σύμφωνα με τα 
προβλεπόμενα στο εν λόγω καταστατικό, απαλλασσομέ- 
νου του Τ.Α.Π.Ε. απο κάθε υποχρέωση καταβολής εφάπαξ 
βοηθήματος. Οι ανωτέρω θα πρέπει να παραιτηθούντόσο 
του δικαιώματος αγωγής, όσο και του δικογράφου, ανα¬ 
γνωρίζοντας ότι δεν έχουν καμμία απαίτηση ή αξίωση κατά 
του Τ.Α.Π.Ε. 

Άρθρο 40 
Γ ενικές διατάξεις 

1. Θέματα που δεν προβλέπονται από το παρόν Κατα¬ 
στατικό και τον Εσωτερικό Κανονισμό, εφόσον ο τελευ¬ 
ταίος συνταχθεί, ρυθμίζονται από τους νόμους για τα αλ- 
ληλοβοηθητικά ταμεία και από τον Αστικό Κώδικα. 

2. Το εφάπαξ βοήθημα του κλάδου αυτού καθώς και οι 
όροι χρηματοδότησης δύνανται να ανακαθορίζονται με 

απόφαση των Υπουργών Οικονομίας και Οικονομικών και 
Απασχόλησης και Κοινωνικής Προστασίας, μετά απο 
πρόταση των οργάνων διοίκησηςτου νέου φορέα και σύ¬ 
νταξη αναλογιστικής μελέτης που υποβάλλεται στο 
Υπουργείο Απασχόλησης και Κοινωνικής Προστασίας και 
εγκρίνεται με την ίδια απόφαση. 

3. Αναλογιστικές μελέτες εκπονούνται υποχρεωτικά 
απο το νέο ταμείο κάθε δυο(2) χρόνια για την διαπίστωση 
της οικονομικής του πορείας και υποβάλλονται για έγκρι¬ 
ση στο Υπουργείο Απασχόλησης και Κοινωνικής Προστα¬ 
σίας μετά απο γνώμη της Εθνικής Αναλογιστικής Αρχής. 

Άρθρο 41 

Προσωρινή Διοικούσα Επιτροπή 

1. Τα ιδρυτικά μέλη εξέλεξαν Προσωρινή Διοικούσα 
Επιτροπή η οποία αποτελείται από πέντε (5) ιδρυτικά μέ¬ 
λη, δηλαδή από τους: 1) Αθανάσιο Καλόγερό, Διευθυντή 
Ανθρώπινου Δυναμικού της Εθνικής Ασφαλιστικής, μέλος 
του Δ.Σ. του Τ.Α.Π.Ε. ως Πρόεδρο, 2) Ιωάννη Κάλλια, Πρό¬ 
εδρο του Συλλόγου Υπαλλήλων της Εθνικής Ασφαλιστι¬ 
κής, ως Αντιπρόεδρο, 3) Άγγελο Νικολάου και 4) Ιωάννη 
Πετσαλάκη, μέλη του Δ.Σ. του Τ.Α.Π.Ε. ως Συμβούλους, 
5) Αθηνά Καραμήτρου, Πρόεδρο της Ομοσπονδίας 
Ασφαλιστικών Συλλόγων Ελλάδας, ως Σύμβουλο. 

2. Η Προσωρινή Διοικούσα Επιτροπή θα μεριμνήσει για 
την αναγνώριση του Ταμείου και εξουσιοδοτείται να απο¬ 


δεχτεί τροποποιήσεις ή προσθήκες των διατάξεων του 
παρόντος, οι οποίες θα υποδειχθούν από την αρμόδια δι¬ 
οικητική και δικαστική αρχή, κατά την έγκρισή του. Η Προ¬ 
σωρινή Διοικούσα Επιτροπή θα συγκαλέσει Γενική Συνέ¬ 
λευση για την εκλογή του πρώτου Διοικητικού Συμβουλί¬ 
ου και Ελεγκτικής Επιτροπής εντός ευλόγου χρόνου από 
τη δημοσίευση του παρόντος. Μέχρι εκλογής και ανάλη¬ 
ψης καθηκόντων από το πρώτο Διοικητικό Συμβούλιο, η 
Προσωρινή Διοικούσα Επιτροπή διοικεί το Ταμείο, εξου¬ 
σιοδοτημένη να ενεργεί ό,τι χρειάζεται για την επίτευξη 
των σκοπών του Ταμείου. Μέχρι την ανάληψη καθηκό¬ 
ντων από το πρώτο Διοικητικό Συμβούλιο, χρέη Διευθυ- 
ντού του Ταμείου σύμφωνα με απόφαση της προσωρινής 
Διοικούσας Επιτροπής, μπορεί να ασκεί ο Διευθυντής του 
Τ.Α.Π.Ε. 

Η απόφαση αυτή ισχύει απο τη δημοσίευση του κατα¬ 
στατικού στο τηρούμενο δημόσιο βιβλίο σωματείων του 
Πρωτοδικείου Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μάίου 2004 

οι ΥΦΥΠΟΥΡΓΟΙ 

